Selasa, 14 Oktober 2014
PARNO ADAT
PARNO ADAT PARNO ADAT MANGGIN TAHU Assalmualaikum Wr.Wb. Seiring balam dengan murbah balam lalu murbah mandi, seiring salam dengan sembah salam lalu sembah kembali, salam kami tujukan kepado kayo selaku depati ninik mamak pemangku adat sembah kami sampaikan kepado kayo staf negeri dalam parit yang besudut empat kini nan kurik kundu nan merah sago nan baik budi nan indah basoputih kapeh dapat dikimak putih hati berkeadaan. Pado malam ini nyato dialam terang diareh dan mengingat kejo bapukok silang bupangka kami dari anak jantan teganai rumah ini lah dapat kato seluku dan mufakat untuk menyampaikan hajat dan maksud cupak gantang kito kepado kayo staf negeri mako penyampaian kato kami tujukan kepado ninik mamak pemangku adat alu kakayo pumen punumbuk kato. Begini kayo ninik mamak, Mengingat negeri yang bupaga adat tapian bupaga baso padang bupaga malu rumah butaganai kampong batuo luak bupanghulu alam barajo, pado malam ini sengajo kami merungguhkan staf negeri karno kayo tuwen anak buah anak punakan masuk kapetang ngaluakan pagi mengarah mangajun mengilo membentang karno pada malam ini cupak gantang kito nak manggin tahu kepado kayo yaitu nak mutong kaki empat atau nak munuh kambek/biri2 , jawi[1] dalam rangka mau anak ke sungai atau turun mandi yaitu pado hari jum’at dan langsung kenduri, jadi pado hari itu kami mintak kepado kayo untuk dapat mengarah mengajun, sebalik dari pado itu pulo karno kito mengingat sigedong-gedong kejo bapulong pertengahan kejo banjuk tahu sekicik kejo setahu menurut ico pakai kito adat rusak lumbago jangan sumbin jadi pado malam hari ini kalu ado kanti kanti kayo dengan idak hadir atau idak tibo kato-mengato nyampai menyampai bahwa pado hari tersebut kami mintak dihadiri kenduri cupak gantang kito ini jadi sebagai penyampaian kato wateh pumen kalu jarang sisut kerap tuhong di ninik mamak,, Terimo kasih. PARNO ADAT MAMPEH Assalmualaikum Wr.Wb. Seiring balam dengan murbah balam lalu murbah mandi, seiring salam dengan sembah salam lalu sembah kembali, salam kami tujukan kepado kayo selaku depati ninik mamak pemangku adat sembah kami sampaikan kepado kayo staf negeri dalam parit yang besudut empat kini nan kurik kundu nan merah sago nan baik budi nan indah basoputih kapeh dapat dikimak putih hati berkeadaan. Pado malam ini nyato dialam terang diareh dan mengingat kejo bapukok silang bupangka kami dari anank jantan rumah ini lah dapat kato seluku dan mufakat untuk menyampaikan hajat dan maksud cupak gantang kito kepado kayo staf negeri mako penyampaian kato kami tujukan kepado ninik mamak pemangku adat alu kakayo pumen punumbuk kato. Begini segalo kito ngan duduk, mengingat negeri bupagat adat tapian bupaga baso padang bupaga malu adat jangan rusak lembago jangan sumbin adat ico pakai kito contoh yang sudah tuwah yang menang titin tipasang lah dititi jalan dirambah lah ditempuh apobilo cupak gantang kito dapat musibah atau sesuatu kito pampeh untuk menjaddi obat dimano cupak gantang kito tadi bak kato pepatah mengatokan malang tak dapat ditulak mujur tak dapat diraih malang sekijab mato mujur sepanjang hari lah terjadi pelanggaran siang tadi lah luko jangat gurih daging mudah-mudahan dengan tepung tawa ini sakit cupak gantang kito maknyu buransu sihat bubalik aso dengan dulu ngulang aso dengan lamo dan untuk akan datang bela dunia bela akhirat dijauhkan allah hendaknyo, jadi nitulah pumennyu, Terimo kasih. PARNO MEMBAYAR UTANG (Mayie utang) Pepat dipepat batang kaduduk, Batang cempako di duo kuto, Serapat kito dengan duduk Alu ke ninik mamak ketumbuk kato; Kok bukato dalam adat, Jiwa itu tanda, rimbo janji, laut piki; Kok bukato dalam pesuko, Munanam selingkung paga Adapun namo yang terang dalam adat 4 perkaro : Pertamo namo depati ; Keduo namo ninek mamak ; Ketigo namo teganai ; Keempat namo anak jantan Mli gulo iluk bukanti; Dibeli di pekan tinggan; Kami parno mulai kini; Nak bilang maksud cupak dinge gantang Idak di bilang maksud cupak dingen gantang; Jangan seperti ayi dalam pinggan; Idak bu ulu idak bu maro; Terbit ayi dari ulu Terbit getah dari batang; Terbit angin dari pohon; Terbit kato dari cupak dingen gantang; Karno cupak deinge gantang; Lah dapat susun dinge tindih Top dinge anggit Undin dinge sluku Lah mulek ayi di pembuluh Lah getu kato mufakat Kato tiserah pada urang surang Mengingat kito umah butaganai ; Kampung butuo, luak penghulu alam burajo; Sengajo di rangkuh kito anak janta teganai umah; Tau-tau pati penghului; Serto kayo perbukalo; Bungkan yang empat ; Imam, katib, cerdik pandai; Serto kayo anggota BPD; Lah hadir pulo Bapak kepala desa Sengajo merangkuhkan kayo tersebutr pada malom ini; Sebab kayo itu dingen mgang kunci kampun pasak negeri; Mnaun ke jengkun dinge pakunyu; Mano Kito Selaku Hamba Allah; umat Muhammad; Suruh kerjo tegah di nti;Sah dipakai batal dibuang. Mengingat kito busko kamarken ; Ba adik bakakak; Bu kaum sanak saudaro; Sengajo dirungguh kito anak jantan; Keduo belah pihak pada malam ini; Anak buah anak pnaken kito Ia bserang selisih Kalu kusut kito usai Kalu silang na kito susun Kalu sarangn na dibagi Kalu renggang na kito patut; Nyato diareh terang dialam Si a ia ticalik di gunung kapu; Putih tunjuk; Teinjak di gunung arang; Itam tapak; Kalu di gantung suko tinggi Kalu duso suko tubat; Kalu salah suko batang Menuhut ico pakai sejak dulu sampai sekarang Kalu salah tentu yo butang Menurut top jenang deinge rajo Adat kayo idak kupak Lamago idak sumbing Ini nyu meh nyu Putih kapeh buli dilihat; Putih hati berkenyataan Kalu jarang sisut Kerap tuhong JAWABAN PARNO Adopun namo nge terang dalam adat Empat perkaro Pertamo namo depati Keduo namo ninek mamak Ketigo namo teganai Keempat namo anak jantan Nyato diareh terang dialam Pada malam ini Anak buah anak penakan kito Ia dapat susun dingen tindih Top dinge anggit Undin dinge inuk Nge kusut la selesai Nge bsilang ia patut Nge kruh la jernih Nge buslang kang lah susun Ujung pangken yo busuo Anak buah anak panakan kito Lah calit di gunung kapu Tentu yo putih tunjuk Tpijak gunung arang Itam tapak Pada malam ini idak lahi pado Ico pakai kito sejak dulu Sampai sekarang Kalu duso tubat Salah butang Utang dibaya. Pado malam ini adat idak kupak Lembago idak sumbing Ini meh nyo PARNO PERTUNANGAN Pepat dipepat batang kaduduk Batang cempako di duo kuto Serapat kito dengan duduk Alu ke ninik mamak ketumbuk kato Kok bukato dalam adat Jiwa itu tanda, rimbo janji, lau piki Kok bukato dalam pesuko Munanam selingkung paga Adapun namo yang terang dalam adat 4 perkaro Pertamo namo depati Keduo namo ninek mamak Ketigo namo teganai Keempat namo anak jantan; Mli gulo iluk bukanti Dibeli di pekan tinggan Kami parno mulai kini Nak bilang maksud cupak dinge gantang Idak di bilang maksud cupak dingen gantang Jangan seperti ayi dalam pinggan Idak bu ulu idak bu maro Terbit ayi dari ulu Terbit getang dari batang Terbit angin dari pohon Terbit kato dari cupak dingen gantang Karno cupak deinge gantang Lah dapat susun dinge tindih Top dinge anggit Undin dinge sluku Lah mulek ayi di pembuluh Lah getu kato mufakat Kato tiserah pada urang surang Mengingat kito umah butaganai Kampung butuo, luak penghulu alam burajo Sengajo di rangkuh kito anak janta teganai umah Tau-tau pati penghului Serto kayo perbukalo Bungkan yang empat Imam, katib, cerdik pandai Serto kayo anggota BPD Lah hadir pulo Bapak kepala desa Sengajo merangkuhkan kayo tersebut pada malom ini Sebab kayo itu dingen mgang kunci kampun pasak negeri Mnaun ke jengkun dinge pakuny Kalu menebang menuju bangka Melanting menuju tampuk Menimbak menuju alamat Anyut bugo dari ulu Bungo cempako kmbang masak Dimakan punai marabah Kini janji nak tpet Aram nak di huni Kato dulu nak tepati Adet uha kerimbo ado rinteh dinge terantang Adet uhang bukayo ado lepang nge butakuk Adet uha butunong ado sebentuk cincin sebilah jarum Bungo meh bungo mentawi Urang bukudo dari jambi Pado malom ini tuka meh Bjuang bli Buka pirak dinge kito mnago Pada malom ini mletak tanda Si A dengan si B Kalu kerang tuhong Kalu jarang sisut Sadi itu katuny ninek mamak JAWAB PARNO PERTUNANGAN Nak kami tulak bukan nyo rakit Nak kami kabin bukanyo perahu Nyato di areh terang dialam Pado malam ini Lah cucok weh mlawen buku Layak mlawen jodoh Nepat aro bubungo kuning nepat durian runtuh sipagi nepat pisang masak smalam bukan tuha pendapat semilan kali baik sepuluh kali agung anak ngini la meletak tando lah jadi anak buah anak pnakan kito jesak pado malam ini kalu ngpin lah samo gdang nimbang samu bret nguku samo panjong jauh paga ati dekat paga mato la jadi anak buah anak penakan kito mano tmilang dicacak situ tmilang tumbuh mano bumi dipijak situ langit di junjung mano negeri di tunggu situ adat di tuhut mano kayo bilang dari awal sampai akhir jarang idak dapat disisut kerap idak dapat di tuhong lah yo nia galu sadu nge kayo kato PARNO NGUNJUK TAU Sungguh banyak ikan di lubuk Siku ugo denge keno jalo Sungguh banyak kito dinge duduk Alu ka ninik mamak kutumbuk kato Kini nak kito bilang jugo usul dingen asal Sebab dingen karno Kalu idak dibilang usul dinge asal sebab dinge karno Jangan pulo samu dingen ayi dalom sayak Idak tentu pulo ulu denge maro Kini terbit ay dari ulu Terbit getah dari batang Terbit angin dari pohon Terbit kato dari cupak dinge gantang Mano cupak dinge gantang dirumah ini Lah dapat pulo unding dinge inok Top dinge anggit, susun dinge tindih Kok ili lah serentak satang Kok mudik lah serengkuh dayung Kok terendam lah samo basah Kok terampai lah samo kering Kok terapung lah samo anyut Lah seletuh bedin se alun suhak Se iyo sekato, seciok bak ayam Sedenting bak besi, serumpun bak serai Lah bulek ai dipembuluh Mulek kato dek mufakat Kato terserah pado urang surang Yang mano sepangkalan pado malam ini Sengajo merengguhkan kayo ini Anak jantan teganai rumah Beserto kaum adat,cerdik pandai,alim ulamo Lah hadir pulo bapak kepala desa penghulu jiwa negeri Ulu balang tabing negeri Alim ulamo suluh yang amat terang ai yang amat jernih Kaum adat yang ngunci kampung pasak nageri Dinge nak nyekun dinge paku Dinge ngilo dinge mentang Mengarah mengajun anak buah anak punakan Dinge ngulua ka pagi masuk ka ptang Anak buah anak punakan dalom negeri kito ini Menurut adat dinge icokito pakai Sigdong-gdong kjo bu pulong Pertengahan kjo ngenjuk tau Sikcik-kcik kjo sitau Nampak nyo sepangkalan pado malam ini nak ngenjuk tau Yaitu nak mutong kaki mpat pado hari ................. Pumen nyu anak ngini nak mau anak turun kesungai Nak mulpeh utang, bukan pulo utang meh dinge pirak Yaitu utang terhadap anak ado pulo limo para karo 1. Utang tindih tabung, 2. Mau anak turun ke sungai, 3. Sunat rasul, 4. Mulpi anak nuntut ilmu, 5. Tikah kawin. Nampak nyu anak ngini nak mulpeh utang ke ............. Jadi segalo kayo dinge hadir pado malom ini Muhon pulo kayo hadir pado hari ........... Dan mano kanti kayo yang idak hadir malom ini muhon pulo kayo sampai menyampai kato mungato supayo kayo samo-samo hadir pado hari .......... Untuk mengarah mengajun pado hari itu Jadi sejak dari awal sampai akhir nyu tadi Apu dinge lah kami sampaikan tadi Kok jarang tulung kayo sisut Kok keraptulung pulo kayo nyabut Nau mudo sga nyu rapat, nyu rapat ke ujung lidi Karnu kami agi mudo kurang sependapat, jangan pulo menjadi upat dinge puji Bunyi ktuk uhang koto rendah Nyu ku denga ke bangkahulu Kami nyawab purno iyo la sudah Kalu salah mintak maaf terlebih dahulu. JAWAB PARNO Bujalan ke lubuk paku Teruh ke bideng limo Kutumbuk kato iyo lahi ka aku Tapi nanga kito busamo Dek lah biaso gulo meruap Pisang bubuah, jagung burambut Lah biaso pulo kato bujuap Andai di tingkah, gayung busambut Kalu kato idak bujuap, andai idak ditingkah Gayung idak disambut Idak pulo bena menuhut adat kito Kini nak kami jawab ugo sipanjang kato kayo Panjang barih uhang bulahak Tuan ji buserban kereh Kayo urai panjang dinge pandak Iyo kami sambut cepat dinge tangkeh Jadi sejak dari awal sampai akhir Apo yang kayo sampai tadi Kok tabilok lah menjadi ukir Terentang lah menjadi barih Munimbak lah menuju alamat Melenting lah menuju tampuk Menebang lah menuju bangka Kok jarang idak nyado untuk disisut Kok kerap idak nyado untuk dicabut Iyo kini lah diadokan nasi yang sesuap Gulai yang setangkai Ai yang sereguk Iyo mintak di bacokan do’a berkat do’a selamat Iyo supayo kito selamat dunia akhirat Begitu pulo terhadap keluarga kito Kok ado yang mati baru mati lamo Supayo amal perbuatannya dapat diterimo Kok sempit kubur minta dilapang Kok paneh mintak di dingin, kok berat kesalahannya mintak diringankan Kayu aro pasa sebelah Iluk di beli ikan hiu Kini jawab parno iyo la sudah Kok ado salah janggalnya mintak maaf terlebih dahulu Untuk membaco do’a kito serahkan kepado alim ulamo PARNO MELETAK TANDO/CIHI Begini kito busamo segalo kito dinge duduk Sebelum acara ini kito mulai lebih baik kito silisu terlebih dulu Kato adat mengatokan sebelum dahan ka manimpo, anting ka mancucuk Maksud kami itu bugini, katu adat ngato kalu nak bubini isi adat, isi pusko Kalu nak lahi tuang lambago Idak ado kayo keduo belah pihak ini mena buet dinge janji antaro anak ngini buduo Kulu ado katokan ado, kalu idak katokan idak Jangan nanti api padam, puntung berasap, rumah sudah tokok babunyi Kalu ado atau idaknyado mai kito mulai acara kito ini Assalamu’alikum warahmatullah hiwabarakatuh Pepat dipepatbatang kududuk Serupo dinge batang ubi Cimpako diluar koto Serapet kito dinge duduk Sadu dilingkung rumah ini Alu kayo situ punumbuk kato Kini purmulaan kato usul dinge asal Penyudahan kato ico dinge pakai Kok bakato didalam adat itu, jiwa adalah tando Rimbo itu janji, laut itu piki Kok bukato di dalam pusko, munanam silingku paga Bujalan menuju lurus Bukato menentang bena Menebang menuju bangka Menembak menuju alamat Melenting, menuju tampuk, kito menuju pulo maksud Manolah maksud kedatangan kami pado malam ini adolah usul dinge asal Sebab dinge karo, yaitu gawe anak ngini buduo Pumenlah mbuk nyu sa unding sa inok, sa iyo sa kato Kok ili lah sarantak satang, kok mudik lah sarangkuh dayung Terbang lah bakawan, hinggap lah ba pulun Lah dicari pulo hari baik kutiko jayo Nyato di alam terang di areh Kok ruweh lah bulawen buku Garis lah busubuk dinge titik Kini pinang nak bubalik ku tampuk Sirih nak balik ka gagang Janji nak ditepati, ikrar nak bauni Buet butunggu, kato dulu ditepati Kini tando uhang ka rimbo ado rinteh dinge tabantang Tando uhang bakayu, ado lepang dinge batakuk Tando uhang meminang ado cincin dinge bu bentuk Tando uhang butunong ado tando dinge taletak Kini panjang tarumpah uhang banja Di bao ili ke bangka hulu Adat uhang nempah iyo pakai panja Tando uhang ngetak cihi ado sah tando jadi Ini nyu tando sah dinge jadi Kami serahkan kepado kayo menurut top jenang dinge rajo Adat idak kupak lembago idak sumbing Terimolah............... JAWAB PARNO MULTAK TANDO/CIHI Lah sampai itu ninik mamak Menyalo kelubuk paku Dapat ikan si ikan rayo Punumbuk kato iyo lahi ka aku Tapi dinge nenga kito busamo Kini gedang ai uhang sungai landai Pasang menyenak ke bangkahulu Idak pulo kami dinge nak ngacak cedik dinge pandai Kito menuhut telatah telitih uhang tuo dulu Mano telatah teliti uhang tuo dulu Adat gulo itu meruap Adat pisang itu ba buah Adat jagung itu ba rambut Lah biaso pulo kato di jawab andai ditingkah Gayung di sambut Kalu kato idak dijawab andai idak ditingkah Gayung idak di sambut, tentu salah menurut adat Kini nak kami jawab jugo sepanjang ninik mamak sampaikan tadi Apo lah kayo sampaikan tadi Kok menebang lah menuju bangka Menembak lah menuju alamat Melenting lah menuju tampuk Kini sembilan baik,sepuluh kali agung Napet aro babungo arum, napet pisang masak setahun Napet durian runtuh sepagi, ikan dilaut asam digunung Di dalam kuali batemu jugo Yang dinanti telah tibo, yang di tinggu lah datang Nge dicari lah dapat, mimpi lah nyato maksud nak sampai Makan abih, menggan putuh, bujalan nak sampai ke batas Bulayar sampai ka pulau Mako kami pado maam pada hari ini PARNO ADAT PERKAWINAN Maksud cupak nge gantang kito pado malom ini arti anak ini nak menempu plo lawang dinge duo Lawang adat, lawang serak Lawang adat sirih nak butuik pinang nak butanyo Lawang serak dijawat ijab nge kabul Minin menempuh lawang adat mano nga di kato lawang adat arti adat perempuan mengetahui orang masuk orang keluar kalu idak mengetahui orang masuk orang keluar sebab adat si perempuan menaru dama segelumbung kalu idak mengetahui orang masuk orang keluar samu nge dama disilat api adat si laki laki ini samu munaruh kbu gdang idak bukandang pipit jantan idak busarang ile lpeh mudik tilampau ili timaro mudik ti ulu di lpeh ka pagi mungurung ku ppetang di lpeh ka pagi muncari taweh nan bagindo rati munimbak munuju alamat mulanting munuju tampuk muncari weh dingan buku muncari alur ngan patut mencari unding ngan cinok mencari piki dingan sipaham mencari kato ngan sipkat kini lah dapat katongan sipekat pao adat mungato kaitu cabe di gunung garam di laut kini nak butemu dalam singgalam nanin ibarat uhang nangkop tanah ado rmbat ngerinteh ado rmban nge butakuk itu nge di pegang ninik mamak depati pungulu teganai dumah nauk mudo sga nyo rapat rapat truh ke ujung lidi kami purno sadu itunge dapat jangan pulo jai upat nge puji Jawab parno Minin adet jagung burambut adet gulo muruap idak di juap kato kayo jangan di kato kami mumbabi buto minin kito juap ugo kato kayo kok jarang dak nyado tuk disisut kok krap dak nyado tuk di cabut sedang iluk pandangan mato iju runding serakat kato PARNO TURUN MANDI Kapal merapat di tanah jambi beri bubali dengan bulata sirapat kito di tempat ini kameno pulo kami nak numbuk ka kato orang merapat sami duduk buat bingkai kalu cermin iyo nak di pasang bagian muko serapat kito denga duduk di tempat ini iyo alu kayo kutumbuk kato begini segalo kito yang duduk dalam rumah yang bertaganai dan yang duduk diluar rumah bupaga adat kcik idak kami sebut namo gdang idak kami sebut gla seiring balam dengan rembah balam lalu merebam mandi seiring salam dengan sembah salam lalu sembah kembali uhang butuah di ujung tanjung uhang mulanca di ai mulih uhang butulap di batu ipuh raja jauh la di panggin untung raja dekat la di panggin sihih raja dekat la di panggin pulo dingan kato kalu idak di sampai maksud cupak ngan gantang jangan senduk ai dalam pinggan idak tentu ulu idak tentu pulo muarunyu kini kito muncari ulu nga nerbit ai dari ulu terbit angin dari pohon mano cupak ngan gantang lah seundin lah seinak seiyo sekato pado ahi ini sengajo berungguhkan segalo kayo ngan ado kayo ngan hadir yaitu anggo ta empatjenis bpd beserta bapak kepala desa penghulu jiwa negri alim ulama seluruh bidang dalam negeri seluruh yang amat terang ayi yang amat jernih kaum adat yang memegang kunci kampung pasak negeri nge nauh ke jengkun dengan pakunyu menghilo membentang mengarah mengajun menempah membimbing cerdik pandai memeliharakan diri serta dengana agamo pandai buku citak dalom ai pandai buku cembung dalam ai pandai bujalan dalam tanah pandai bukato dalam ai pandai memadu same mejam pandai menangkap bayang bayang pandai menarimo kato sudah pandai busiul same ngango dek mengingat kewajiban mak dinge bapak menurut adat ado empat limo parakaro yaitu mao anak ke sungai tindik gabung sunat rasul mulepeh anak nuntut ilmu tikah kawin pumen pado ahi ini cupak gantang melepeh kewajiban nganpartamo yaitu mao anak ke sungai kini kami mintak kepado kayo ngan hadir mak kito doakan supaya anak yang kito bao ke sungai padoahi ini mak nyu menjadi anak yang saleh yaitu anak yang berbakti kepado keduo uhang tuo masyarakat bangsa dan agamo JAWAB PARNO Lah bungi ungko di tanah jambi nyukudengake maro bungo kutumbuk kato yo alu kak sisi nga busamo gedang ai uhang sungai landang pasang menyenak ke bangka hulu bukan pulo kami ngacak cedik denga pandai dak telatah telitih uhang tuo dulu mano telatah telitih uhang tuo dulu dek lah biaso gulo muruap pisang bubuah jagung berambut lah biaso kato bujuah andai butingkah gayung busambut kini nak kami jawab jugo sepanjang kato kayo mano hajat nge kayo sampai pertamo mambao anak turun ke sungai kini sagalo kito nganhadir mak samo samo kito doakan kepada allah supayo anak nge kito bao ke sungai mak nyu munjadi anak yang saleh taat beragamo kini lah di doakan nasi nge sisuap gulai nge sitangkai ai nge setegug mintak di lanca doa selamat doa berkah serta doa nulung arwah uhang mati bahu dan matilamo kok duo kito serahkan ke alim ulama PETATAH PETITIH ADAT ALAM KERINCI 1. Tebu bepalut dengan daun, nangko kalumak dengan getah, tau aye belum buriak, daun kayu belum beringgung Artinya : Kalau terjadi perselisihan dalam lingkungan keluarga, hendaknya diselesaikan secepat mungkin, sebelum diketahui oleh orang banyak 2. Keruh aye jingok ke hulu, nyentung ayi jingok ke muaro Artinya : Dalam menyelesaikan suatu permasalahan harus dilihat sebab musebabnya, sehingga didapat penyelesaian yang adil 3. Beruk dirimbo keno jaja, anak dipangku keno buang, kato pusako idak di ajak Artinya : Dalam mengambil keputusan harus bertindak adil, tanpa pandang bulu, sesuai dengan aturan adat 4. Sari ado sari bunamo, sari ado sari bugela, sari gunar sari kilat sari butepuk telingo angat Artinya : Jika terjadi suatu peristiwa yang menyebabkan adanya korban, maka harys cepat diselesaikan secara adapt, dan sesuai dengan hukum adapt yang berlaku 5. Ka ile serentak satang, ka mudik serengkuh dayung Artinya : Dalam suatu pekerjaan dilakukan dengan kerja sama, yang baik dan saling mendukung 6. La dapat susun dingan tindih, top dingen anggit, undin dingen imok Artinya : Sudah mendapat kata sepakat dalam keluarga untuk menanjilo satu orang pekajai penyampai kata maksud dari sepangkalan 7. Nyato di alam terang di areh Artinya : Sudah jelas dihadapan orang banyak 8. Seperti aur dengan tebing, aur busko ke tebing, tebing busko ke aur Artinya : Harapan kepada kedua mempelai dalam membina rumah tangga untuk saling mendukung dan bekerja sama dalam membina rumah tangga yang bahagia dan saling membutuhkan 9. Buruk bingkai dek penyakit, duruk sap dinge jerami Artinya : Semoga kehidupan rumah tangga rukun untuk selamanya dan tidak ada yang dapat memisahkan kecuali maut. 10. Alam barajo, luhak bapanghulu, kampung batuo, umah bataganai Artinya : Dalam kahidupan bermasyarakat di Kerinci mulai dari lingkungan kecil (keluarga) dan seterusnya keatas, ada yang ditunjuk sebagai pemimpin (orang yang dituakan) untuk memimpin masyarakatnya. 11. Menebang menuju bangka, melanting menuju tampak, menembak menuju alamat. Artinya : apa yang disampaikan sesuai dengan aturan adat dan tepat menurut apa yang diinginkan. 12. Dimano bumi dipijak, disitu langit dijunjung, Dimano timilang dicecah disitu telman tumbuh, dimano bumi dipijak disitu langit dijunjung. Artinya : Dimana saja kita berada kita harus mengikuti adat istiadat dan aturan setempat. 13. Buruk li baraganti li, buruk pula jalipo tumbah, bah kayu aro jelatang bangkit, hilang cincin paramato timbun Artinya : Walaupun genarasi berganti dari nenek turun kemamak dan turun lagi kekemenakan, sampai keanak cucu namun gelar adapt dan adapt istiadat tidak akan punah mati, akan selalu dilanjutkan oleh anak cucu atau generasi berikutnya. 14. Tapian bupaga baso, padang bupaga baso, negeri bupaga adat Artinya : Dalam kehidupan bermasyarakat harus mematuhi atau menghormati norma-norma yang berlaku 15. Mengisi cupak penuh, gantang melilih Artinya : Bila seseorang atau suatu keluarga yang ingin masuk menjadi warga desa atau negeri harus membayar meh angus atau uang adapt sesuai dengan yang telah ditentukan. 16. Mengaji diatas kitab, meratap diatas bangkai artinya : seseorang tidak boleh berkata dan berbuat sembarang, tetapi harus berdasarkan ilmu pengetahuan yang dipelajari atay tercantum dalam kitab PARNO ADAT Ngetak tando Pat dipepat, batang keduduk, besusun batang Jerami. Cempako dilua' koto, sirapat kito dingen duduk Sadu dilingkung umah ini, alu kakayo ka tumbuh kato, Kalu idak tanah dipingkah; mano bulih tanah dipangku Kalu idak kato dibilang, mano bulih dapat maksud Kini kito bilang maksud kedatangan kami pado malom ini.. Adolah usul dingan asal, sebab dengan karno antaro nyu anak ngini buduo pumen. Ia.-baiyo bapinak bainok, muleh air dipamuluh la ketu kato di mufakat Cucok uweh mulawan Buku, layak melawan judu,menurut dingan ico kito pakai Ateh tando orang pgi kurimbo rinteh dingan rantau, ico dingan tando orang bukayu ado lepang dingen butakuk, Tando butunong ado tando dingen telatak Iyo pumen pado malam ini kami mletak tandonyo terhadap iyo anak ngini pumen nyu nampak maksud kedatangan kami pado malam ini JAWAB P A R N 0 Adat gulo muresap, pisang babuah, jangung berambut. Adat kato bujuwab andai butingkah, gayung busambut idak dijawab kato kayo nampak nia kami mabin; kok nak diJuwab kato kayo nampak pulo kito butingkah kato; Kini menurut adat ico kami juwab sepanjong Katu kayo; Sadu ngekayo bilang sadu iyo kayo tap sadu bena nia ngeh tabilok lah jadi ukir, mano ngaterentang jadi barih; kareno kayo meratap diateh bangkai, ngaji dengan kitab I K A TA N Kalu ngulak dingen jantan, Iyo luncung cihi; Kalu ngulak dinge butino, Iyo gando cihi ( duo kali lipat) NGENJUK TAHU ………………….busudut empat ,ini Segalu kito dingen dilingkung Ditudung atap dingen busanggit mendun dingen umum lantai dingen butanai; Sungguh banyak ikan dilubuh Siku jugo dingen keno jalo, Sungguh banyak kito dingen duduk suhang, jugo kutumbuh kato. Yo kalu mbeli gulo, itu Dukiti, gulo tibeli di pekan tinggan; Kami parno mulonyu kini nyampaikan maksud cupak dingen gantang, Kalu idak disampai maksud cupak dingen gantang, Jangan senduk ayi dalam pinggan idak tentu ulu idak tentu maro; Kini kito mencari ulu dingen marunyu Terbit air: jak hulu, terbit getah jok batang, terbang angin jak puhun terbit kato jak cupak dingen gantang; Karno cupak dingen gantang lah dapat tap dingen anggit susun dingan tindik, Iyo Ka ili serentak satang ke Mudik, serengkuh dayung, terandam samo basah terampai yo samo kering, terapung samo hanyut, lah seletuh bdin, satalu suhak, sipindun seinok seiyo sekato lah mulek air di pemuluh lah ketu kato dimupakat terserah kepado orang seorang, Mano kato terserah kepado orang surang, pado malom ini sengajo, merengguh kayo tengganai rumah. tau-tau pati penghulu, orang tua dingen empat jenis dalam negeri kito ini, dingen jauh lah dipanggil untung, dingen pahak lah dipanggin kato lah dapat. 'kito basusun, pado Malam ini, idak tuah penapet nian, manolah maksud sipengikalan pado malam ini menurut adat dingen kito ico pakai sekecik-kecik kejo Setaui; Betenggang kejo Injuk tau; Si Gedong yo lah pulong. Iyo pumen pado mlam ini sipenggakalan kito manggin njuk tau din ini.kayomutong kaki empat, kejo pado hari……Jadi mano ngeh lun tau rombongan kayo ini, io kato sampai menyampai supayo hadir datang pado hari tersebut Iyo-nampak nyu kok jarang sisut, kok kerap cabut dikayo nggih itu pumen parno kami.- J A W A B P A R N 0 Pat dipepat batang kududuk cempako di luar koto' serapat kito dingen duduk Iyo ka aku ka tumbuh kato: katumbuh kato io ka aku tapi dinge nga kito busamo. Adat kato juwab, anda ditingkah gayung, busambut, kale idak dijuwab kato kayo nampak nia kami mabin mulali, kok nak dijuwab, nampak nian kito butingkah kato iyo kami juwab sepanjong kato kayo panjang barih Uha bulahak Tuan Ji buserban kereh Kayo urai panjang dingen pandak Iyo kami jawab cepat dingen tangkeh Kini sadu dingen kayo kato sadu bena, sadu kayo bilong: sadu iyo, sejak awal sampai ke akhirnyo lah jeleh maksud sipengkalan nampak pado hari itu di-tetapkan, sepengkalan iyo ahi itu samo•samo kito hadir, mano ngeh kanti kayo iyo kato sampai menyampai supayo hadir pada hari itu mano Dingen lah.tabilok lah jadi ukir, mano ngeh terentang lah bari karno kayo ngaji dateh kitab meratap dateh bangkai dan memaham dalom yang busipat, kini yo iyo kok jarang idak nyado nak disisut, kok kerap idak nyado dingen nak dicabut, iyo iluk nian Pumandong mato Bunyi ketuh urang judah, iyo kudnga ke bangkahulu Kini parno iyo lan sudah, iyo minta maap lebih dahulu. iyo inggu itu pumen. PARNO MAWU ANAK KE SUNGAI. Pat di pepat batang kududuk Cempako luar kuto Sirapat kito dingen duduk iyo alu ka kayo kutumbuh kato Kalu idak tanah pingkah mano bulih tanah dipangku Kalu idak kato dibilang mano bulih dapat maksud. Jangan senduk air dalom pinggan idak tentu ulu, idak tentu maru, kini kito nak mencari ulu dinge maru. Terbit air dari ulu, terbit getah jak batang, terbit angin jak puhun; Terbit kato jak cupak dingen gantang, pado ahi ini lah top, dengan tindik, susun dingen anggit, kok i1i serentak satang. kok mudik serengkuh dayung, terandam samo basah, terapung samo hanyut, terampai samo kering. Lah seletuh bedin setalu suhak, lah seundin seinok golek lah dapat giling, kok pipih lah dapat kito Iayang, kok bulek idak nyado, agi basudut, Kok picak idak nyado agi busanding, kok bungkuk lah ditarah, kok kesat lah disipleh, lah muleh ayi dipemuluh, lah getu kayo dimupaikat kato terserah pado uhang suhang. Pado hari ini, sengajo merungguh kayo anak jantan teganai umar, beserto dingen empat. jenis dcsa kito ini lah hadir pulo Kepala Desa, dingen jauh lah dipanggin dingen dekat lah di imbau. yang mano maksud sipengkalan pado ahi ini. iyo nak membayar utang utang uhang tuo terhadap anak itu ado empat/ limo perkaro yang pertamo mambao anak kesungai, Kedua sunah rasul, katigo, melepeh anak menuntut i1mu, keempat tikah kawin Jadi pumen pado ahi ini malom ini Sipengkalan kito menunaikan kewajiban yang pertamo membao anak ke sungai jadi kito mintak kepado Allah semoga anak ini menjadi anak urang shaleH, berbakti kepado orang, jugo berbakti kepada masya¬rakat, Negara dan agamo, idak pulo pulo supayo anak ini sehat Roh¬ani dan jasmani dan idak pulo luput terhadap uhang nge mati lamo - mati baru kok arwah uhang dalom kubu; mintak dilapang, mintak didingin kok berat mintak diringan kini nampaknyu Bubunyi ketuk uhang Judah iyo kudenga ke Bangkahulu kini parno lah sudah minta maaf dahulu kok jarang sisut kerap cabut ingge itu pumen nyu JAWAB Adat gulo merusap pisang babuah jagung berambut Andai butingkah, gayung busambut, kok idak dijawab kato kayo nampak nya nia kami mabin mlali di jawab kato kato nampak na butingkah kato kini kami jawab sepanjong kato kayu menurut ico pakai kito Jadi pumen lah terang diareh, nyato dialam bahwa, maksud sepengkalan kito. nampak nyu nak membayar utang terhadap anak hutang yang pertamo. Yaitu nak membawo anak kesungai, jadi kito mintak kepado Allah, pada rasul Agar anak kito ini, menjadi snak, yang saleh hendaknyo, jugo anak mek nyu sehat Jasmani dan rohaninyo, ibu mak nyu sihat, pulo , demikian pulo seluruh keluarga demikian jugo. Arwah uha, nge mati Iamo, mati baru, mak mendapat lindungan dari-pado—Allah Swt., jadi pumen jadi sadu dengan kayo kato sadu io sadu kayo bilang sadu bena yang tabilok lah menjadi akir yang terantang lah jadi bari lah iluk nia dak nyado nak disisut, kok kerap nyado pulo d cabut, sedangi ilok nian dipandang mato. Bubunyi ketuk uhang Judah iyo kudenga ke Bangkahulu kini parno lah sudah minta maaf dahulu kok jarang sisut kerap cabut ingge itu pumen nyu. Kini parno iyolah sudah, macoka doa kito srah kepado tuan guru iyo itu lab pumen.- PARNO N G U L U K A MEH UTANG Begini …….karno anak buah anak punakan kami dingen datang dari suku………. terhadap ke suku ………. Desa kayo ini : Pumen lah tepanjat dingen basalangung, tasuhuk dingen bugawa kok tapijak di gunung arang, itam tapak. kok tacalit di kapu putih telunjuk, ruponyu kini salah menurut adat suko berutang, kok baduso suko taubat, kok gawa suko menyembah, suko-skcik-kecik utang kami pangku segedang-gedang utang kami junjung, kini karno lah tumbuh menurut adat luko bupampeh, mati bubangun, iyo kami baya sepanjang menurut adat ini, idak penuh keateh penuh kubawah. J A W A B Adat kato bujuwab, andai butingkah, gayung busambut, kok idak dijuwab nampak kami mabin mulali, kok nak dijuwab nampak kito butingkah kato Kini menurut adat iyo kami juwab sepanjong katu kayo, Kini sepanjong kato kayo yo lah iyo galu, karno nyu lah tumbuh luko bupampeh, mati bu bangun, iyo idak pulo mimpi kah meh nia ka lanting, mimpi padi nio ka puhun, karno lah tumbuh salah barutang, badus taubat menurut adat yo kami terimo PARNO MENJADI WARGA DESA * Pat diperpat batang keduduk, basusun batang ubi cempakao diluar koto serapat dinge duduk dilingkung umah ini, iyo alu ka kayo ka tumbuh kato. Kok mili gulo iluk, bukati, pulo tebeli di pekan ti¬nggan, kami parno mulonyu kini nyampaikan maksud Cupak dingen gantang. Kalu idak disampaikan maksud cupak dingan gantang, jangan sendu ayi dalam pinggan, idak tentu hulu, idak tentu maru, kini terbit ayi dari hulu terbit getah dari batang, terbit angin dari puhun, kato terbit dari sepengkalan mano sepengkalan pada malam hari ini…… ah dapat top dingen tindik, susun dingen anggit kok ili lah serentak satang, kok mudiklah serengkuh dayung, tendam samo basah, terapung samo hanyut, terampai samo kering, lah seletuh bedin, setalhu suhak, seunding, seinok, seiyo sekato, lah muleh air dipemuluh lah ketu kato di mufakat, kato terserah pado uhang suhang, mano kato terserah uhang suhang, sengajo merengguh segalo kito ini lah hadir pulo kepalo desa, yang mano maksud sepengkalan yaitu nak ngisi adat ngisi pusako dalom desa kito ini, nak jadi warga desa kito ini, mintak dipapak, mintak diarah diajun, karno kayo ini nge megang jengkun dinge paku, kunci dinge pasak ngulua ka pagi masuk ka petang yo kami mintak dinge kayo ini ; kalunyo karam mintak diselam, kalunyo tanabun mintak dikekeh, kalunyu kumpang mintak digali, kalunyo ka gunung mintak dibangkat kalu nyu cundung mintak ditungkat, kalunyu jatuh mintak disambut kalunyu hanyut mintak dipenteh. Kini pumen kami serah dingen kayo ini : Mano bumi dipijak situ langit dijunjung samu tegenang samo disawah, laman bersih samo ditempuh. Kini durian ditegah padang buahnyo banyak dimakan ulat kalu kubentang agi mbuh nyu panjang kini kito puntan makny singkat Kok jarang sisut kerap cabut hinggu itu pumen. J A W A B : Adat Kato bujuwab andai butingkah, Gayung busambut, kini menurut adat iyo kami juwab sepanjong kato kayo sejak awal sampai akhir apo yang kayo top sadu bena, apo yang kayo hilang sadu iyo. Mano sipangkalan pado malah ini nak ngisi adat dingen pusko nak jadi anak buah anak punakan desa kito ini, menurut adat mano bumi dipijak situ langit dijunjung samo tegenang samo dicauk laman bersih samo ditempuh lbuhk idak ka kurang ikan negeri idak kakurang adat tepian idak ka kurang baso tumbuh dalam negeri utang negeri samo dibaya gawe negeri samo dikakap, seciok bak ayam sedenting bak besi serumpun bak serai, mano uhang situ pulo kito dalam masyarakat, jangan nak nyangkut ka buun diliyi, jangan nak nayangkut ka batang ngebat ke pinggan salah kato adat batal kato serak idak sah kto ico pakai, kini pumen itu ngen agi tampak bunyi ketuk uhang judah iyo dengan ke bangkahulu kini parnolah sudah maco ka doa kito serah pada tuan guru ________________________________________ [1] Pilih salah satu hajat yang ingin dilakukan Kumpulan Parno Adat Kerinci PENGANTAR Adat Kerinci cukup unik, berbagai kegiatan didahului oleh berbagai acara serimonial bernuansa adapt. Bak kata falsafah adat, putih mato di penglihatan putih kato diucapkan, artinya acara serimonial itu itu merupakan realisasi nyata terhadap perbagai upacara yang dilaksanakan. Parno salah satu kunci awal pelaksanaan berbagai upacara adat, baik perkawinan maupun upacara lainnya. Kegiatan adapt tanpa parno dianggap sebagai kegiatan yang tidak berdasarkan nuansa adat, bahkan sebagian masyarakat menganggap bertentangan dengan agama. Parno adalah kata sambut menyambut antara pemangku adat atau pelaksana upacara adat tentang kegiatan yang dilakukan, seperti izin pelaksaan, permintaan dimulai upacara, akhir dari upacara, bahkan sebagai salah satu syarat untuk memohon sesuatu kepada pemangku adat. Parno-parno yang penulis kumpulkan dalam buku ini merupakan parno yang penulis kumpulkan dari masyarakat Kerinci. Parno sebagai khazanah kebudayaan akan berguna bagi semua pihak yang berkeinginan mengetahui seni budaya dan adat Kerinci. Parno-parno yang penulis kumpulkan dalam buku ini memperlihatkan bahwa antara adat Kerinci dan agama Islam memiliki hubungan yang erat. Dimana terdapat sumbangan berharga dari ajaran Islam dalam melengkapi berbagai aktifitas adat di Kerinci Parno dalam buku inihanya contoh kecil dari banyaknya parno yang ada pada masyarakat Kerinci, karena berbeda dusun di Kerinci akan berbeda pula pola parno yang di gunakan. Oleh karena itu, penulis senantiasa berharap pada semua pihak untuk dapat menyumbangkan berbagai parno yang ada di wilayah lingkungan adat masing-masing daerah di Kerinci agar dapat melengkapi langkah kecil yang talah penulis lakukan ini. Penulis juga mengucapakan terima kasih pada berbagai pihak yang telah andil dalam menyelesaikan buku mini ini. Bantuan moril maupun materil yang diberikan semoga bernilai dalam membangun peradaban Kerinci yang Madani dan berguna bagi generasi bangsa mendatang dalam mempelajari adat dan budaya Kerinci. PARNO PERKAWINAN 1 PNO NARIMO MUNTAN Kelurahan Pondok Tinggi, Wilayah Depati Payung Ramailah bideok di tanah kampao, sambae babideuk mangambao jalea Kamailah duduk dimuko kayao, silakan kaayao nyampae parage Lahsampae toh kayao taganao, baitun kayao taganoa Itoh nia adot kito…….. Adot pulae bapingkak naheak, maninggakan rueh dengan bukunyo Adot manusia bapingkak turan, maninggakan adot dengan puskonyo Kuat srak dengan delin, kuat adek karno salukoh Bak katao salukoh ngatao Ba doeh badloi, pgon ulu malin Die bakatao ba aleih lideah Biea aboih tahan bagantoi musim Naun adeak ideak barubeah Manao pulao adot kitao tumbaoh sarupo ineh Adot gayea lea basambauk, adot katao lea bajaweak Gayeo datea gayeo disambauk, katao datea katao dijaweak Kayao bakatao secaro adeak, lah manurut patiteih uha tuo kitao Undah talitai lah kayao kajoi, adot lembage demikian pulao Dek pandae kayao parage, lah linao kamai ngan banyeak Dek ilaok susun tindeh katao, ideak taraso katao lah sudeah Apolah parago kayao taganao toh tadeh… Ibarat uran bajaloan jauh Kok ka ilaei toh lah tamuarao, basuo umbak baralun tige Ika toh ideak manyalak lagoi, kok jamudeuk lah tahulau Basuo ayei batiteik gantun, tempek sama barebut surak Tempek engkao barabut tangaih, lai toh ideak manarok lagoi Kok kadateah toh lah tarambun jantea lah basuo langaik dingan ijea Kok kabawoh toh llllllllah kersik blea lah basuo lapa-lapa dengan blea Apo kok nan kinai bagi kantai… Bak katao salukoh ngatao…! Kinai kitao ungkea ibarot pangebeak Bentea kahilae bentea kamudoik Mukak pangebeak pambuwun duleu Kinai kalau ngan ndok kantai… Memanglah adot kito sejauk dahuleu Pusako gelea jaweak bajaweak. Dari ninik turun ka mamak Dari mamak ka panaka pulao, kayo lah bakatao secaro adeak Ibarot maka kimak nyo lmak, kantai menjawot caro adeak pulao Manao lah bak katao adeak ngatao…! Adot mahkutao raje ngan make, karan setioa jati pangebotnyo Srak ngan ngatao adeak ngan make, sesuatu toh adea sbotnyo Sbeak dek apo kayao neh datea pado umoh pado tango kamai Pado sahai ineh Lealah kayao toh ndok neat janjoi nemun samayao Janjoi dibueak dimulio, janjoi sampae kayao tepati Manao lah janji kayao…! Lealah kayao toh nganta muntan kitao neh pado umoh pado tango Pado lareik pado jajun, sertao kayao mula ngusei kamai taganoa Sinei, lea kami toh nia tempek tuoak dengan basambauk Tempek pula dengan batarimo Apo kok nan kinai lah kayao pula ngusei kamai taganoasinei Bak katao salukoh ngato…! Nakai bukit samurauk, ngampak tapanda dusun sakungkao Nan kayao tuoak lah kamai sambauk, nan kayao pula lah kamai tarimo Kamai tarimo ngan hatai sucai sertao mukao amat jernoih Apo kok lah menjadi anok batino kamai… Anto jauh kamai ngadanea, anto parak kamai nga ngulan Tumbouh kusauk kitao nyalasei, timbouh kraoh kitao jernih Apo kok awak selaku uran sumendao pulao Manaotamila tantak, disitou tarma tumbouh Dimanao tarma tumbouh, disitou pananan disian Isae adeak tuan lumbage, cupak pnoh gantea malilaeh Jangea awak tarasao gdea ndok mulandao Tarasao tinggai ndok malilaik Supayo apo toh tuo taganao…! Ba kampao toh mak libea, bauloah toh mak panja Itohlah adot awak selaku uran samandao Apo lah ngan kitao pintak di ateh pergaulan uha due itoh… maundon bainaoklah awak badue, nyiboi manyiboilah awak kaduo itoh Sendo ao dengan teboin, tebon jangea untaoh ao jangea takalaek Bak katao salukoh toh ngatao…! Panatai pamatan putauh, takulok jateuyh kacindai lepaeh Sako kcaik babubyi kua, baundon bainaok janghea lah putauh Katao ngan kasa jangea lah lapaeh, kimak aman rumah tanggao Kimak due katao sairan…! Kalao pandae manemeih si pinan tuo Makan siraeh ideak ka rageu, kalau kitao pandae dengan mintuo Pintak kitao buloih, kendak balakeu Kok ka ilea sarampak ilea, kok kamudoik sarempak mudoik Siraeh toh mak sakao pina toh mak gayeo Bak katao salukoh ngatao…! Bilea ditataeh sirako tebeu, mako buloih mananan sarae Bilea putaeh gageak gageak dirimbea, mako buloih awak bacarae Apolah ngan kitao pintak kepado Allah, sapaatnyo pado rasao Reskeinyo mintaklah murah, amalanyo mintaklah batambah-tambah Kok mandapaek anak hendaklah mendapaek anak yang saleh hendaknyo Itohlah ngan kitao pintak kepado allah, sapaatnyo pado rasao Apo kok nan kinai pado kantai… Bak katao salukoh ngatao…! Pudin lantao Masiro rebeuh…dst 2 PNO PERESMIAN MENYERAHKAN MUNTING ATAU ANAK JANTAN “ BISMILLAHIRROHMANIRRAHHIM”” ASSALAMU’ALAKUM WR-WB” Sarapek saluruh kitao yang hader inih nan salahik mandunh ditngah nan salingkung mandunh di tpi, sampai kepenjurok pendapuran nan bapantaeh ba prantinggai, nan tabandeung dibilik deleam nan bareje o rantau nan bajaneang : iyaolah depati-ninik mamak, rio munggah rio mudeo, uhang tuo cardik pandai, pemuka masyarakat, alim ulama, imam khotib bilal dan ghodhi sartao dueo kepala Desa.Sengaji, nan tinggai didalem adet nan gadeang didalam syara’.Dateh nan disungkup atap baweh nan dipempo lantai sartao di lingkung dindeng yang basudut mpat, naek ideak kamai sabut namu gadeang ideak pulao kamai panggaelkan gale.Bagiteu pulao karabet daket dan karabet jeuh dehi kadueo padeang jauh nan dipingging untaong daket nan dipinggin sihaeh.Minin bakumpoul didumeah inih untuk memenuhi undangan laek nan bajunjeung karjeo nan bapungkeo atau uhang yang tuah bajet. Ruponyo kinai : pajelen jeuh lah beik kitao ungak, pajelen daket baik pulao kitao ansao, kok undeang lah buleh kitao bukaek, kok parangeo lah beik pulao kitao mulai.Kaloh buletlah patut kitao guler, piaeh lah patut kitao laying. Sungguhpun bagiteu : parageo manuju banear, ndeknyuh santau maksud nan kadisampea, mengimak manuju tangke ndeknuh santau bueah nan kaluhaoh, manabeang manantang betengh ndeknyuh santau kayau nan kalabeuh, mengabat mantang birih ndeknyuh santau kayu nan kadi puteong.Bajelean manuju beteh, baleyear manantang pulo, manyumpait ndek tarasao dilideah ditantang pulo, manyumpait ndek tarasao dilideah mandureung ndek tarasao nakaok basangken baketeo batumbuk tanteng, adet geyeung basanbeut adet waraih bajewet, adet panao basimbeut adet katao bajeweb.Kilat cammain ndeknyuk kamukao, kilat baliyeung ndeknyuh ka kakai, den Uleh karnu ituh akau mintek maaf kapado kayao yang ribu ratih nan benyeak inih. Karnu nanghei bapegea dengan adat tapian bapegea dengan bisiumah, batieang batanganea ayam baindeuk saha barumpaun, adeo uhang yang mamasaokkan pang mangkalua mangajauh ….. mangarah. Mangilao mambanteang, bajelean duleu salangakah baketeo duleu sapatah. Yang zikir kitao nyataokan yang betino kitao imankan. Akau bakateo sacaro adat tando luak adeo bapanghuleo kando uhang he adao bapangkulau, tando manghei adeo batumeo, dan tando alam adeo barejeo. Sbeb ituh : akau ndek julung basuweo yang tinggai tampak jeuh, yang putaeh tampak malam den yang dekat julung basueo: iyaolah dapati-ninikmamak :…………. salangkah dehi uhang banyeak inih, kok manakaok kamailah depet sangkan. Tapi….. sabalum kamai menyampaikan maksud dan ujud kamai pado ahai inih, talabeh dahulu kamai minta mintek maaf kapado kayao, karno baketeo kamai ndek duleu dapatlah bajelean ndek duleu selangkah kaloh-kaloh lancang mulut kamai jadi saleh limbai didelem umah anek batinu kayao inih yang balentenadengen adetsartao halamen yang bapegea dengan undang-undang, sartao maafkan jugeo pendirian akau inih. Pagin mapaun katabingh tinggei @ nampak kijeang dikilah. Mohon ampaun akau badirei. Pado betimh nuh dudeuk basimpeuh. Baginei petei-N-Mamak ! adeopun deteng dan tibo kamai karumeh anek batino pulao deteng untuk manyarang tibo ndek marumpak. Tapi …. Kamai maraso snang manao, lahik dan laman kayao lah kamai tampaoh, tanggo kayao lah kamai dekei yao banteang sartao tantaek, tibo kamailah kayao sambut, dan duduk kamailah kayao mulyokan.dengen babanteang tika bakembang lapaek bapariuk gadeang lah batungku jeheang.Nasai lah kamai makan lah taraso kanyang, ayaek yang kamai minaun lah lapaeh aih, den gulen yang kamai kicap lah tarasao lamak dengen manihnyo.Alhamdullilah kamai ucapkan karnu litak lah lapeah, mpaok lah hilang, pnatlah abeih panjan lah sudeah.mudah-mudahan allah membeleh jeso baik kayao yang tsb tadih. Apaolah nian deteng dan tibo inih, petei – ninikmamak !….. bak kato kayao jugea Karsik deunh lalangh karso deunh buleuh.tapi kamai petei-ninikmamak, ideak pulao ndek ngajei dehi alif mambileang dehi sao, karnu kamai ndek napat jenji namun samanyao, jenji dibuat dimulyeokan jenji sampai ditepati minin janji yang kamai dapet ikrar nan dihuni samayao nan ndek kamai tunggau kato dulu nan kamai dapet kato kudiaean ideak dicerei lagei. Apao kok kinai Pecei-ninikmamak ….! Bulet kamai lah saguler, pipaeh lah salayang, bianglah tabeuk ganteanglah baleleh.Uleh karnu Kalu orang ber tegak rumah Panno kito katokan begini. Rapat rapilah kito yang diatas bumi yang luas ini, yang disungkup oleh langit yang biru dalam parti yang bersudut empat, yang digendung lawang yang berpintu duo. Adapun kami ini di ucapkan dan diserayo dan diserahkan untuk melangsungkan kato, menyampaikan panno, membilang sepanjang adat, sipangkalan hari ini, Firman tuhan Bertolong kamu atas kebaikan dan taqwa. Kato orang ahli adat makrifat mengatokan baramulo niat itu, sampai pada Allah SWT.dan kato orang syari’at itu, sesuatu pekerjaan itu hendak dikerjokan dan disyari’atkan jugo. Yang mano, anak batino kito, dirumah ini mengundang bapakDepati nenek mamak seluruhnyo serto orang tuo cerdik pandai serto laim ulama ialah …………… karena anak butino kito ini ……….. alat peramuan rumah telah cukup, ketam sudah berdesis, pahat sudah berdenting, tukok sudah berbunyi, tiang sudah berbaris, alang sudah terpasang pulo,……… ialah, mintak ditegakkan rumahnyo ………… apakah sekarang ini ……… kampung ber nan tuwo, negeri barajo, luhak bapanghulu, rumah batangganai, negeri berpagar adat tipian berpagar baso, ….. mako kami undang bapak semua ini, kareno bapaklah yang mengajun mengarah, membilo membentang, melarik menjejerkan arah kecil arah besar, bapak mengenengahkan dan bapak pulo yang mengenepikan, masuk petang ke luar pagi, yang jauh bapak ulangi, yang dekat bapak singahi, bapak pulo, yang mengawasi, mengikat membuhulkan, dukung pangku, atas segalo anak buah bapak. Sirih yang sekapur, rokok yang sebatang diatas cerana, kami ketengahkan pada bapak depati nenek mamak urang tuo cerdik pandai serta alim ulama dan pemangku adat :….. apo yang kami mintak : sekarang ini ,…….. Kehendak supayo berlaku Mintak supayo boleh Do’a supayo dikabulkan. Apolah sekarang ini, kami mintak pado kayo ialah: mintak izin menegakkan rumah, yang menghilangkan, mati yang membangun, luko yang merampas, itulah, yang kami minta kpado kayo bapak semuanyo. Emas se emas ninik mamak Emas se emas depati Kato sampai pembicaraan tamat beri maaf hati yang suci sekian dan terima kasih, assalamualaikum wr.wb. 3 PARNO PERKAWINAN DESA TANJUNG PAUH HILIR DAN PONDOK SIGUANG Assalamu’alaikum warah matullah hiwabarakatuh Yang kami hormati pucuk adat bapak depati tanjung pauh Yang terhormat bapak kepala desa tanjung pauh hilir beserta staf Yang terhormat bapak kepala desa pondok siguang beserta staf Yang kami hormati pucuk syarak bapak qadi imam pegawai masjid Bapak tunggak pamareh cerdik pandai alim ulama, tuo-tuo tangganai, ketua BPD para pemuka masyarakat yang kami mulyakan. Pertama dan utama sekali marilah kita bersama sama memanjatkan puji syukur kehadirat Allah SWT yang mana dengan rahmat dan iradah ia jualah kita diberi kesehatan dan kesempatan unutk dapat hadir memenuhi undangan sepengkalan pada malam ini. Bapak-bapak ibu-ibu para undangan yangberbahagia Kami atas nama sepengkalan yang bersihih bapinang mengaturkan ribuan terima kasih yang setinggi-tingginya kepada bapak-bapak dan ibu-ibu yang telah sudi kiranya untuk memenuhi undangan kami sepengkalan pada malam ini. Bapak-bapak ibu-ibu yang kami muliakan Kami sepengkalan pada malam ini bak pepatah mengatokan Tanjung pauh pondok siguang, Pergi memikat kekoto petai Pandangan jauh lah kami laying, Pandangan dekat lah kami kutek. Yang jauh lah kami laying dengan sepucuk surat, Mano yang dekat lah kami undang kami panggei dengan sirih panggei. Ado pulo pepatah adat mengatokan. Hari pta ketiko senjo, sbau-sbau sekunyit mlaii, Yang kami tantek kinai lah tibo, nan kamai tunggau kinai lah sampe. Yang jauh kinai lah datang, yang dekat kinai lah bukupoi pulo Lah sampe pulo kutempat kamai pado malam ineh, Berupo lama lah kayo pijak, tanggo lah kayo tkei, Pintau tabukak lah kayo suhuk, tika yang tikembang lah kayo dudukkan pulo. Bapak-bapak para undangan yang berbahagia. Kedatangan bapak-bapak dan ibu-ibu pada malam ini kami sambut dengan hati yang suci dan muko yang jernih. Tegak lah kamai pamo, Duduk lah kamai mulyokan pulo, darah didado rasolah tenang, Rokok yang kayo isap lah taputo, Sirih nan sakapo yang dimakan lah baspah pulo, Lah sewajarnyo pulo kamai sepengkalan mengenengahkan sepanjang hajat kami pado malam ini. Bapak-bapak para undangan yang berbahagia Kami sepengkalan yang besiheh bapinang pado malam ini, lah sengajo siheh, sengajo pinang menduduk kayo dupati nenek mamak, qadi imam pegawai masjid. Menurut adat yang kito piko kito pakei didalam negeri kito ineh, pada siang haritadi kami atas nama sepengkalan telah memotong kambing satu ekor, beras sepuluh, ayam satu ekor dan pado malam ini kami ketengahkan pulo berupo hidangan nasi nan sepinggan, gulai nan sepiring, air nan segelas. Menyatakan mengadakan kenduri walimatulurus atau peresmian pernikahan anak kepenakan kami …………. Bin dengan …………… binti …………………… yang telah dilaksanakan pada hari …………… tanggal …………………. Tahun. Sekaligus pado malam ini anak menantu kami ini resmi menjadi anak jantan anak batino kayo dupati, nenek mamak tanjung pauh mengingat adat lamo pusako usang, adat jangan kupak lembaga, jangan sumbang mohon kepado kayo dupati nenek mamak terhadap anak kemenakan kami ini diajun diarah, diayu dipupu di cupak digantang sekaligus mintak diberi gelar kepada mempelai yang laki-laki , begitu pula kepada qadi imam pegawai masjid maklumlah anak kepenakan kami ini umur belum seumkur jagung darahnyo belum setampuk pinang diberi petunjuk, gelap mintak diterangkan, salah mintak disapo, licin mintak dibimbing, ditunjuk jalan yang benar jalan yang diridhai oleh Allah SWT. Bapak-bapak yang berbahagia. Marilah bersama-sama mohon kepada Allah SWT. semoga penganten dua laki-istri dalam rumah tangga mendapat barakah dari Allah yaitu rumah tangga yang mawaddah warohmah, Saiyo sakato, saile samudek, Kok mandaki samo-samo mandapat angin, Kok kaluhah samo-samo mundapat air. Semoga menjadi rumah tangga yang penuh rasa kasih sayang seperti adam dengan siti hawa, yusuf dengan sulaiha, Nabi Muhammad SAW. dengan dengan siti khadijah. Dan mohon jugalah kepada Allahsemoga penganten dua laki istri masa-masa yang akan datang umur lanjut, rezeki murah. Bak pepatah adat mengatokan. Kok mencahai itoh ndok meh, Kok baumo itoh ndok padi, Kok mandapat anak-anak yang saleh taat kepada allah , Patuh kepada kedua ibu bapaknyo, berbakti kepada nusa dan bangsa. Bapak-bapak ibu- ibu yang kami hormati. Ado pulu pepatah adat mengatakan yang mano. Sekalai keindra puro, Duo tigo pulo kebatang kapeh, Sekalai hendak bicaro, Duo tigo pulo hutang dilapeh. Yang mano tentang hidangan yang kami ketengahkan ini menjadi sedakah aruwah kaum kerabat keduo belah pihak, nenek munyang terkeatas, anak cucu terkebawah bahkan kaum muslimin dan muslimat mudah-mudahan dengan berkat do’a kita bersama mendapat rahmat dan nikmat kubur hendaknya, dan juga tidak lupa pula menjadi sadakah nenek yang tigo baradik, yang sakti, yang karamat, yang telah mengajun mengarah negeri kito ini yang bersudut empat dikandung lawang yang duo. Khir pepatah mengatokan. Kayu aro pasa sebelah, uhang munjual ikan hiu Kini parno iyolah sudah, mako doa kito serah ketuan guru. JAWAB Lah bubunyi burung kukoto ptei, nyo tedengar kemuaro tanjung paoh, ketempat kato iyolah kekami sini, tapi tukang denga kito busamo. Rokok lah kami isap, siheh sikapo lah kami makan Kalau idak kato dijawab, mano pulo bisa tau dihajat. Lah biaso gulo meresap, pisang berbuah, jagung berambut Lah biaso kato bejawab, andai bertingkah, sambut menyambut. Kini kato uhang tuo-tuo: Dari rawang mudik belui, didarat dusun kemantan Dari awal sampai keakhir, kayo lah menyampai hajat sepengkalan. Kok sekalai keindra puro, duo tigo pulo kebatang kapeh, Sekali kami menjawab pno, duo tigo utang lah kito lpeh. Selanjutnyo pulo mari kito mintak dibaco do’a mak anak kito beduo, aman dalam rumah tango, sehat badan murah rezeki, idak lupo pulo nenek munyang keatas anak cucu terkebawah, kok sempit mintak dilapang, kok berat mintak diringan, kok ringan mintak dihilang,, kok gelap mintak diterang. Durian ditengah padang, akanyo susun bususun, Siheh pinang lah dimakan, hidangan lah diketengahkan. Kini bu umo iyolah kesawah Dalah jugo dingan dulu Kini parno iyolah sudah Do’a kito serah kepado tuan guru. Bapak-bapak saudara-saudara yang berbahagia. Marilah kita bersama-sama memanjatkan do’a barokah, do’a tolak bala kepada allah jikalau ada bala yang cucur dari langit terbesut dari bumi, datang memujur, datang melintang arahnya kepada penganten dua laki istri. Bahkan kepada anak jantan anak batino kayo dupati nenek mamak mintak dijauhkan oleh Allah dengan berkat do’a kita bersama-sama. Sekalian kami sepengkalan pada malam ini terhadap para undangan jika terdapat kehilapan dan kealpaan seperti duduk tidak pada tempatnya dan hidangan yang tidak berkenaan dengan selera. Sekaligus saya sebagai penyampaian hajat pada malam ini mohon dapat dihanyutkan didalam sungai kemaafan. Akhir kata saya tutup dengan Wabillah hitaufik wal hidayah Wassalamu’alikum warah matullah hiwabarakatuh 4 PARNO PERNIKAHAN Bismillah mulo menyalo. Kirai jalo dilipat tigo Bismillah mulo bakato. Kato adat dengan pasko Nan tuo sgro nyo rapat. Kak rapat jangan dikirai Kanti satu hang mudo. Kok pendapat kurangnyo pandai Batauh di ujung tanjung. Mumikat dai ayi milih Jauh dipanggin untung. Dekat dipanggin sihih Pahak pulo dipanggin kato Sni nampaknyo kito lah duduk sigalo malin, parapet kito umah ini, Kcik idak dipanggin namo, gdang idak dipanggin gla, Idak ditap idak dibilang, sado dilingkung bendun yang empat Disungkut atap bara sanggit, ditanai lantai silpak. Sungguh banyak ikan di lubuk. Siku jugo ngan kno jalo Sungguh banyak kito ni duduk. Kayo jugo ngan tumbuk kato Sni nampaknyo ado pulo dih malayu ngato Simurup kotonyo dua Nyandang nyelewang same bajalan Kanti disuhuh mancang dua Samo kito lpeh ajat sepengkalan. Dup pulo ndih malayu ngato Gdang ayi rang sungai landai Tempat urang burulang nyalo Bukan kanti cdik ngan pandai Kanti panyambung kato spungko Terentang jalan kebangko. Maniti jambak masumai Tgak dilua jadi spungko. Duduk dalam umah jadi taganai Belum pulo nyo lentik cinak taji. Belum pulo nyo landai cinak dulang Belum pulo nyo cdik cinak kantai. Belum pulo nyo cdik cinak kawan Asuk gedang galga gading, Ditindih gading balako galo Sirpah baku tak kutak, sikutak parapit tudung Sembah kuini mulai tiletak, sejak pangkan lalu keujung Lalu keujung pelinteh pelintang panjarong pembelaian, Bahiris bakirang panjang, panjang nan tengah tigo puluh Sederet bendun ditepi, segenggam uang di tengah Tigo genggam persak kain Ampunlah sayo kepado depati nenek mamak, katiok jo pamtim, Pegawai jo ulu balang, seisi rumah ini, kcik idak disebut namo, Gdang idak dipanggin gla, sado dilingkung bendun ngan empat, Bendun bad eh bapadli, atap bajaid dengan kato, Bubung kakupang srak, balinding balantak ado butiang batang pasko Adat umah basendi batu, umah basendi bahaluan, umah batiang batiganai, Parit babinteng dengangn pasko, lbuh bapaga dengan lakeng, Jalan panjang bakandang srak, sumo ti genang paga malu, Surau iluk tempat ibadat Sedarau gunung merapi, singgok tiku priaman kiun Singgok gua klam sibelah, taltak ayi intan, kabilang ayi bangai, Sipasak pisau hanyut, singok durian di takuk rajo Sialang bolantak bsi, tempat puti andam dewi Gunung rayo mentuk undik, gunung merapi mentuk ili Pegang dapat empat selapan helai kain, tatunggu tanah rajo tanah juang Baiku bakapalo, iluk iko pgang pakai, mano pgang kito dalom sulak Tanok sakudang dipgang parbo, kalo yang empat tigo luhah isi negri. Batmu pukat dengan lukah. Baru disirat dalam jalo Batmu adat dengan kitabulloh. Baru dibilang ajad spungkalan Idak dibilang usul dengan asal, apo sebab dengan karua Jangan samo makan bkeh malin, canak tbu digunggung musang Cinak lading pangali tubo, cinak buluh anyut tngah duo Timbun-timbun tiglam idak ntu ujung dengan pangkan Idak pulo wajib pakai kito Mano dengan wajib pakai dikito, tbit ayi dari ulu Tbit gtah dari batang, tbit angina dari pukun, tbit kato dari mulo Mano bara mulo kato, adopun yhang kumah ini Ado munahuh anak gadih anak bujang Adat munahuh anak gadih cinak munahuh lama si gelembung Menantukan uhangmasuk uhang kalua, kalu idak ntu uhang masuk uhang kalua, Same lama disilat api, jangan-jangan samo dengan api makan skam Lah bamaro mako tau, kayo dapat ninik mamak buih malu Adat manaruh anak bujang, cinak manaruh pipit jantan idak busatang Kbau gedang idak bukndang, ili lpeh mudik tilampan Ili lah timaro, mudik lah tiulu, same uhang dilecut tali Dilentung tambang cubu lpeh Mancari lawan bagando rato, bakilat ikan dilubuk Bamain burng tngah padang, tikjut tigamang raso itu Terjun takah dilateh, tpat takah dibawah Menurut umat dengan tentang, menurut jejak dengan tatukik Ilang jejak tpat dirumah tanggo ini, Disini langkah dengan bagtok, pajalan dengan bagaji Ado papatah alam kerinci Seiring dengan merbah, Balam lalu marbah mandi Seiring salam dengan sembah, sembah nak lalu salam kembali Muju tak dapat diraih, malang tak dapat ditolak Muju jugo ngan tajadi, kendak nyo ugo baduo ngan balaku Adat tuo bakarau mudo baka jiwa, dapat budi katuju baso Ktek rawan buku lanca, lawan umah mulailah burusi sirih Ai suki ditebin-tebin, ai anak kancak lahnyusu anak kbau lah munyantak Kcik lah katuju, gdang pulo lah tiragak Taro manyuruk galah laku, sirih taulu kato tibo Idak nyampung gajah diulu, idak mulai gajah dimuaro Idak rampo pucuk dari enau, idak rampo putting dari ulu Tgak manurut pacing duduk, manurut garis sipanjang adat Adat siulak tanah sikudung, dimano bumi dianyah, disitu langit dijunjung Dimano adat disis, disitu lumbago dituang Dimano tembilang dicacak, disitu terman tumbuh Tutuk ahi siptang ini, lah jadi unding dingan inok Induk dingan bapak, serto anak jantan taganai umah Rajo langkat sutan langkat, simdo paya kumbuh Makku kato dengan mufakat, mulat ayi kapambuluh Nampipih patut di laju, nan bulat dapat digiling Inik nak muletak mas tuning tando nikah Gulak gadai tando jadi, ciri lamat tando patut Ini mintak ditentukan ahi, dipikeh kah pulo malam Tpat ptang kamis malam jumat ditikah anak baduo ini Dicari siak dengan adil, wali dengan bersih, imam dengan batigo Pagawai dengan berempat serto suluh bidang dalam negri Tikah makbul ijab dijawab, mulaikah secaro kerinci Breh sipinggang ayam siku, siku jantan siku batino Siku kanadu lang laut, disini anak dagang tibuang hino Disini pulo badan tipaut. Pasag dap pasag balito, uhang bagudang ditbing tinggi Tika tikembang lek tibo, bahu snang asonyo hati Tentang anak baduo ini mintak mak saiyo sakato sainok saunding Ili sarantak satang mudik sarangkoh dayung, mak lantah lukah di bingkai, Buhuk bingkai dipenyalin, lapuk pulo bungo dipangarang Ini nampak mak bupulo, pintak ninik mamak pati Pengulu mintak maknyo biak, kembang sugih kayo nampak imbun Batukuk bubung umah batu pulo bubung bilik Ini nampak sari ado sari, banamo sari ado sari Bagla sari ini batuka, mano sahi ini pulo ajat gla Gla dengan batino agi gadih minin lah umah tanggo Tinggan pulo kalakun agi gadih Jangan pulo samo dengan gaduh uhang bahun Pantang nian ahi ptang baltut manyahap pintu Balsau menganyun lantin, same marindu-rindu sayut Dekat pulo pantun uhang ini Manesah dilaman gao Kain kunin blah diblah Mano nian pandak kulino Mano pulo tempat nyo singgah Sni nampak pado ahi ini lah duduk pulosko simdo Kalau lah baumah tanggo, ditinggan pulo kalakun agi gadih Adat barumah tanggo, nampakkan kauh anak lakinyo Taru tiru tureh tiladang, ambak anyam timu gantih Bapiuk gdang batungkujarang, bakambang lapik bakambang tika Kawah batungkat bsi, kumah batungkat pnyap Tau basuduk basaji nasi, nempeh kan kauh anak lakinyo Malpeh mandah pgi, pergi munantek mendah balik Balik ptang terhadap lakinyo Sdang payah jangan batuik, sdang pluh jangan batanyo Same tinju gdang lkat di palok Kalu nak batuik batanyo, nantik payah barhenti, nantik pluh dengan dam Dikapak kajugo paralu kawo Tentang anak laki-laki sari ado, sari banamo sari ado sari bagla Ahi ini batuka namo sahin ineh juga baanjak gla salamo agi bujang Minin lah baumah tanggo, tinggan pulo kalakun agi bujang Jangan pulo samo dengan bujang uhang bahun Pantang nian ahi malam diambik sintu dengan saruling Ditukun tanggo dengan panjang, ili laman mudik laman Masuk irung kalua irung, sado asuk sado gantung Sado tkuk sado jingo, sado puma disushu Same tisuhu kandang jawi awak dicipak Dkat pulo pantang anak minin Kayu aro dilereng bukit, taman bungo dikeluk tigo Idak basuo jadi panyakit, namun basuo jadi panano Ini nampak pado ahi ini, lah duduk pulo sko simdo Enam pulo perkaro: 1. Sindo gajah gedang, aso gdang mak nando aso tinggi mak ngban, gpuk makmuang cdik mak muang kawan idak pulowajib pakai dikito 2. Sindo ayam jantan, asa kukuk garang piyat anggah, iku nyimba taji tajam, pantang nyan ngimak kawan kito lah ngirai kalpak idak pulo wajib pakai pado kito 3. Sindo kacang manyang tinggi kanti mak dipapeh pucuk kanti, samo gdang diliit batang, kanti ndah mak kanti ditukun pulo pucuk kanti, idak ugo wajib pukai dikito 4. Sindo langau ijau, tau diumah tanggomyo lah idak ndak saile samudek, idak tau disanak famili, idak jugo wajib pakai dikito 5. sindo kucing kuruh, kito ahak cuguk lapu tu lah, kito ndak saile samudek, dengan uhang semakan seminum sekumat dengan gawe kito, akak cuguk kak lapu, same kito di ptih api di bayak ayi lidih, lakat pulo pantun anak minin Burung berak burung kerabu, katigo burung hijau Batino masak jangan ditunggu, masak nasi taulah uhang ngimbang Idak pulo wajib pakai di kito 6. Sindo tanggo rapek, tau mapah kaanak buah anak punakan, tau di ireng dengan baying kato, sampai tau tempat batuik pandai tempat batanyo, bakumpuh iyo nyo limba, bauleh iyo nyo panjang, gedang tempat busnda imbun tempat bateduh, bae tempat baju itu dengan wajib pakai pado kito Sni nampaknyo lencang duo, lencang tak duo tak Kalu di bentang imbuhnyo panjang, Baiknyo pulo kito kumpan maknyo singkek Durian ditengah padang, akanyo timbun batimbun Kainnyolah dipinggang, palanta lah ti ajun Mintak di bao do’a berkat do’a selamat Tlang ini tlang kanuri, ambik tiang bilang dibilang Ptang ini ptang kenduri, tempat mamikat berulang-ulang Ntah ado mumikat baru mumikat lamo, mati gdang mati kecik Mati iluk mati pranto samo dijago, mati di gunung dengan munca Mati dilaut dengan marbo, samo dijawat serkah singgak mano ado Kalu ado pahalosirkah, mintak dikadiyah kapado ahlikubur Hangat minyak dingin, sempit mintak lapang, mintak di lpeh sikso kubur. Kato sampai 5 PERNO KENDURI KAWIN Assalamualaikum W.W Rapak-rapak kito ngan duduk dipampo lantai disangkut atak di lingkung dinden, nek ideik disebeuk namo gedang ideik dipanggea glau maaf Kaman lebih dahuleu. Adat pulo bapingkak naik maninggang rueh dengan bukunyo adat manusio butingkak turaung meninggalkan adeak dengan pusako nyo manolah adeak dengan pusakonyo : ialah bujenjang naek butanggo turang,waraih bajawek khalipah bujunjeung patah tumboh hilang bugantoi, adeak lamo pusako usang bk salukoh ngato : Bureuk lae jalipung lae Saburuk puan jalipung tumbuh Patah tumbuh hilang bugantei Pegang adeak kuak-kauak Manolah adek kito tumboh sarupo ineh, ialah manukak basangkalan, bakato batumbutan balayea menuju pulau mengimbeh menuju tangke, kini mano tempik kantai numbok ku kato………….. Begeni kayo tuo Depatai.,. Sungguh banyeik ikan dilubeuk Due ikeu juge ngan dalam rage Sungguh banyeak kito ngan dudeuk Kito due juge dengan peragae Apolah peragu kantai tuo Depatai…. Ideak dibileang asang ngan asang Ideak dibi leang sejeak samulo Ideak dibilenag sebek dengan krno Ideak sentau dimano ujung dengan pangkalnyo Ibarat tebeu dianggun musang Keeping tigo pembukaan pno Yang mano pado ahei ineh anok batino kito dumeh inih bak kato adek ngato, lapeh kbek dengan bakungkei lapeh utang dengan babayei iyolah die melepeh utang die dengan keempat, manolah utangnyo,4 pakaro iyolah,. Partamo maneteh tali pusak Kadue manimbo kayae Katigo basunak rasul Keempat melepeh bejawek ijab Kabul Jadi pado ahei ini iyolah die melepeh utang dengan keempat, melepeh anak die yang banamo………. Menyawek ujab Kabul. Kendak buleh pinta balekeu dapek rueh lawan bukeu dapek bileh lawan panyaleang lah ado pertemuan dengan………. Mako kamamn edekanlah nasai dengan sesuak gule dengan setangke aye dengan seregeuk ukok ngan sebatang Kaman imba sarapek kayo ngan jaeuh dilakukan srau dengan dekik dilakukan panggeh. Apokah kinai kayo hadir apao yang Kaman pintak ngusie serempak kayo iyolah setelah selesai dari ineh Kaman mintak dibaco due,…………. Bilo menyeru simuang gadoih Badebau bunyi nyo ombak Badebeu kelauk satai Ngato sudeh peragu tmak Beri maoh ngan hatai sucai 6 PARNO MEMPERSILAKAN MAKAN & MINUM Assalamualaikum W.W Banginei kayo tuo Depatai…………….. Purage juge kito sepatah, due hendak bujaleang jauhlah kakai lah brek baguntung tulang hendok peerage panjanglah waktau lah suntok pulo ruponyo ahai….inih nyo Bdegeung tabuh kaai uhang tujeuh Parmantai nan sapuloh mangkeu ngan badue Ngabi the sadio bawe Kareno lah sampei kamn balabeuh Mintak ditarimo rezki ngan adea Jangie pulo kayo babase 7 PERMISI PULANG Assalamualaikum w.w- Siheh sako pinang lah gayung Tumboh ditanoh laman nyo balei Laek bapungko kerjo bajunjeung Umah batiang die tanganai Mano kayo tangganei : Sungguh banyeik ikan dilubeuk Due iko juge ngan dalam rage Sungguh banyiek kito ngan dudeuk Kito due juge ngan perage Apo paragu kantai Sabek apo impo manimpo Iyolah sabek gajeuah lalau Sabek apo Kaman bakumpoh Kaman Nepati jajei Satibonyo kamai disinai tegaklah kayo pamo, dudeuklah kamai mulio kayolah bakembang lapek bakembang tika bapiuk gedeang batungku jareang iyolah untuk mumuliokan kamai lah kayo katengah barupo makanan serto aie dengan seregeuk, sireh denga sepako ukok dengan sebatieh, sebaliknyo pulo mano nalok gading idik retak selain dari gading batuah,mano nalak manusio ideak basalah selain dari Tuhan Allah. Jadi, kok adea pulo dipihak kamai baurang banyeak, salah dudeuk salah bakato, ideak pado tampeknyo iyolah., Ayam puteh kinatan sucai Dari pelak turun kebenih Beri maoh nga hatai sucai Serto muko yang amat jerneh Kadue pulo kareno ahailah jaeuh malam puntun rokok batimbun guneung sirih batindih dateh., Siang basuloh dengan mato ahai Malam basuloh dengan palito Siang batulang dengan nasai Malam batulang mato Ideak karakak tumboh di payo Karakak tumboh dibatu licain Apo kamai mintak ngusai kayo Permisi balik karumoh masaing-masaing Ayam puteh kinantan sucai Pande bakukok baleh membaleh Mintak dilepas nga hatai sucai Serto muko yang amat jerneh 8 PARNO MERESMIKAN PERNIKAHAN A. Dimano hajad uhang si pungko Ada pun … tat kalo maso itu Mencelik ku lebuh laman tapian Nampak bakilat ikan di lubuk Bamain burung di padang Tikejut tigamang tubuh Barikek mnakan diri tat kalo maso itu Melangkah di Bendun Jati menyuruk atap basanggit Terjun takah di ateh, tipijak takah di bawah Tentak di tengah laman panjang Menclik ili maningong mudik tat kalo maso itu Diturut undut dengan tentang, tijak dengan titukik Putus undut hilang jejak tepat di rumah tanggo ini Tibo di rumah tanggo ini Bu rusik sirih bamudo pinang Ba libai spah di mulut, talindau samping di bahu Ba tuka gelang ditangan Ba libai cincin di jari Dapat budi ka tuju baso anak uhang Baduo ini, tat kalo maso itu Ibarat pinang di tengah laman Taru lun di sirampah kanti Taru lua di sirampah kawan Cinok aur di tepi tebin Tebin suku di aur, dan aur suku ditebin Baktek lah baueh, baueh lah babuku Ba buku lah mananca, mananca lah menjelang patut Mako langsung di patut anak uhang baduo ini Tat kalo maso itu B. Kalu idak di patut anak uhang baduo ini Tat kalo maso itu Sebab surang bunamo anak bujang Dan surang bunamo anak gadis Kalu urang manaru anak bujang Ibarat munaruh Kbau jalang idak bukandang Pipit jantang idak bu sarang Ilai lpeh mudik tilampau Ba cmeh-cmeh pulo Same urang di lecut tali dilentung tambang Kalu urang munaru anak gadis Idak tahu nak pamgi jauh Kalu ku darat singgok nyo plak padang bungo Kalu ku dayie singgok nyo lebuh laman tapian Sebab awak munaruh kan lama si ka lumbung Ba ingat bakarang siang dan malam petang ngan pagi Ca cmeh-ceh pulo same lama di labah api Sebab anak mudo-mudo minin nyo mangundang setuk api Alamat negri kito tipanggang Alamat dusun kito hangus Kampung rusak kuto binasa Mna gawe kito nemamak jugo Barunding, idak tentu siang ngan malam Kemudian dari pado itu Ado dih melayu mangatokan C. Gulai cimdak inco kacang Tigo ngan buah nagko puri Serto ngan bumbu kulit manis Kalu anak mudo-mudo minin Lah ti tumpah kasih ngan sayang Basuo pulo dimaeh nyo idak jadi Kuat jugo nyo nak burambuk tangis Lebih-lebih lah tangis anak mudo-mudo minin Pandai munangis dalam hati Pandai muratap dalam kerongkong Muratap sambil bu bilang-bilang Ngato kemum paut nyo ayam Paut di bangka limau manis Situ di beri makan padi Bumi hancur dunia karam Laut kering pulau munangis Bungo di karang idak nyo jadi Dan oleh sebab itu Mako duduk lah teganai ka duo belah pihak Habislah unding dengan inok Bulat lah ayi di pam buluh Beku lah kato di mupakat Mako di tentu kanlah hari Dan ditakih kanlah malem Tepat pulo petang Kamis Malam Jum’at Mako di imbau malin dengan bersih Siak dengan berempat Mako ditikah kanlah anak uhang baduo ini Tat kalo maso itu D. Ijab jatuh kabul di sambut Adat bermas bapak agi bujang Bulih ba kamudi berengkuh dayung Junjung pengamin tibo petang Adat pangambak induk agi gadis Bulih bakembang lapik ba kembang tika Cucu ayi tibo pagi Ini pumen idak bermas bapak Agi bujangdan bukan pengombak Induk agi gadis Awak be tenggang tentang ngan idak Sehinggo kenuhi sudah nikah bae Ngan ado anak hang pado hari ini Kalu singgok ini ku alih kalu anak hang baduo ini Tah nyo nak ili, tah nyo nak mudik Kalu ili mak nyo serentak satang Kok mudik mak nyo serengkuh dayung Mak se iyo sekato Anak uhang baduo ini Setiok bak ayam sitinting bak besi Dan jangan pulo sinjang kaki naik sigai Idak iluk di imak kawan Jaek ulah di imak kanti Sekali takuk imak nyo dalam Sekali kehat imak nyo beti Mak selamat bung jadi suluh Mak selamat bungo jadi buah Mak sampai layu bungo di pangarang Mak sampai buruk lukah dipanjalin Kalu cabik imaknyo cabik bulu ayam Cabik pagi petang ba taut Cabik petang pagi ba taut E. Kemudian dari pado itu Ado deh melayu mangatokan Nak mudik ku tanjung genting Singgah burenti Lubuk Batuah Kalu koto duduk sko simendo ini Jangan diturut retak gading Same mbuh nyo mao tuah Kalu mengulih mak sampai panjang Kalu ba tampuh mak sampai liba Jangan mengulih panjang putus Dan jangan ba tampuh liba cabik Minin kalu anak uhang baduo ini Entah ka bukit dengan tinggi Entah ke durah dengan dalam Yang dicari mak cepat dapat Yang di lalak mak cepat pulei Yang ditanam mak cepat tumbuh Dengan di hidup mak biak kembang Naik bulan naik rejeki Turun bulan turun pulo penyakit Nyo pun begitu pulo Mak buranak bujang gadis Sungguh buranak bujang gadis Ado pulo dih melayu mengatokan Seliman balainyo baru Rami nyo sedang pukul duo Jaman kini KB sudah maju Kalu nak buranak cukup satu atau duo 9 PARNO ADAT UNTUK RESEPSI PERNIKAHAN Ampunlah aku kepado Allah Serta nenek mamak pati penghulu Anak jantan teganai rumah Bilal khatib, Imam, pegawai cerdik pandai Segalo tahu, serto pemuda yang duduk seisi rumah ini Marak pulito uhang sungai ledap Di mbu makonyo pejah Aku ini kno sayo kno ucap Jangan pulo menjadi duso salah Iluklah anjung di pangdai Tukangnyo anak rando-rando Bukannyo pulo aku nak ngacak cerdik dengan pandai Adopun aku ini suatu orang mudo yang melahirkan kato Seiring balam dengan murbah Balam lalu murbah mandi Seiring salam dengan sembah Sembah lalu salam kembali Kembali pulo kepado nenek mamak Pati penghulu anak jantan teganai rumah Enau tuo seganyo rapat, kok rapat seganyo landai Kok landai jangan disuji Aku ini suatu orang mudo kurang pendapat Ado pendapat kurang pandai Kok pandai jangan dipuji kalau salah bulih tunjukkan Adopun usul dengan asal Terbit ayi dari hulu Terbit getah dari batang Terbit angin dari puhun Terbit kato dari mulo Mano jadi mulo kato Singgok parit dengan melentuk ile Koto dengan melentuk mudik Dibawah piagam dengan sepucuk Dibawah tiang panjang dengan sebatang Dilindap payung dengan sekaki Diatih lampit selepak Didalam parit dengan basudut empat Dilingkup bendung yang empat Dan dipegang purbokalo bungkan yang empat Adopun kito mununggu dusun laman ini Jalan panjang bukandang serak Lebuh bupagar dengan lahih Tapian bupagar baso Pulau iluk tempat ibadah Tebing balikek dengan undang Padang bupagar malu Lawang bubinteng dengan pasko Laman busapu dengan adat Adat rumah batiang bataganei Bendun bapih bapili Pintu balukis balimbago Atap bujahit dengan kato Serapat kito yang duduk seisi rumah ini Kcik idak busebut namo Gdang idak busebut gla Nenek mamak pati penghulu Anak jantan teganai rumah Cirpah bara kutak-kutak hutan seni parapit tudung Ba, u kusilung kuseru aso Sembahku ini mulai teletak Sejak pangkal sampai keujung Sampai pulo melahirkan hajat uhang sipungko Batemulah pukat dengan lukah Baru dikirai daun jalo Batemulah adat dengan kitabullah baru dibilang hajat orang sipungko Dimano hajat uhang sipungko Adopun…..tikalo u maso itu Mencelik kulenuh laman tepian Nampak bakilat ikan dilubuk Bamain burung di padang Tikejut tigamang tubuh Barikek mna kan diri tikalo maso itu Melangkah kebendun jati Munyuruk atap basanggit Terjun takah diatih tipijak takah dibawah Tentak ditengah laman panjang Tibo ditengah laman panjang Mencelik ilei munengong mudik takalo maso itu Diturut undud dengan tintang , tijak dengan tikukik Putus undud hilang jejak tepat dirumah tanggo ini Tibo dirumah tanggo ini Tikalou maso itu barusik sirih bamodou pinang Balibah spah dimulut, talindau samping dibahu Batuka glang ditangan, balibai cincin dijari Dapat budi katuju baso anak uhang buduo ini tikalou maso itu. Ibarat pinang ditengah laman Taru loun disirambah kanti Taru loun diserambah kawan Cinok au suko ditepi tebing Tebing suko di au, au suko ditebin Ba ktek lah bueih-bueihlah babuku Babuku lah mananca-mananca lah Manjalang patut Mako langsung di patut anak uhang Baduo ini tikalu maso itu Kalu idak dipatut anak uhang baduo ini Tikalou maso itu Sesb suhang banamo anak bujang Dan suhang banamo anak gadih Kalu uhang munahou anak bujang Ibarat munaruh kbau jalang – idak bukandag Pipit jantan idak busarang Ili lpeh mudik tilampau Bacmeh cmeh pulou same uhang dilecut Tali dan dilentung tambang Kalu uhang muhahou anak gadih Idak tahu nak pgi jauh Kalu kdarat singgok nyo plak padang bungo Kalu ku dayei singgok nyo lebuh laman tepian Sebab awak munaruh laman sikalumbung Baingat bakarano siang malam Petang ngan pagi Ba cmeh cmeh pulou same laman di lebah api Sebab anak mudo minin nyo Mungundang setuk api Alamat negeri kito tipanggang Alamat dusun kito hangus Kampung rusak koto binaso Mna gawe kito nenek mamak jugo Barunding idak tentu siang ngan malam Kemudian dari pado itu Ado dih mulayu mengatokan Gulai cimedak kinco kacang Tigo ngan buah nangko puri Serto ngan bumbu kulit manis Kalu anak mudo-mudo minin Lah titumpah kasih ngan sayang Basuwo ulo di maennyi idak jadi Kuat jugo nyo nak burambuk tangih Lebih-lebih tangih anak mudo minin Pandai munangih dalam hati Pandai muratap dalam kerongkongan Muratap sambil bubilang bilang Ngato kemuni pautnyo ayam Paut dibangka limau manih Situ diberi makan padi Bumi hancu dunia karam Laut kring pulau munangih Bungo dikarang idaknyo jadi Dan oleh sebab itu Mako duduklah tiganai kaduo belah pihak Habislah unding dengan inok Bulatlah kato di mufakat Mako ditentukanlah ahi Dan di tikihkanlah maleim Tepat pulo petang kamis malam jum’at Mako di imbau malin dengan bersih Siak dengan berempat Mako ditikahkanlah anak uhang buduo ini Tikalo maso itu Ijab jatuh kabul disambut Adat bermas bapak agi bujang Bulih bakamudi berengkuh dayung Junjung pengamin tibo petang Adat pangambak induk agi gadih Bulih bakembang lapik bakembang tika Cucou ayie tibo pagi Ini pumen idak bermas bapak agi bujang dan bukan pulo pengambak induk agi gadih awak batenggang tentang ngan idak sehinggo kanuhi sudah nikah bae dengan ado anak hang padao hari ini Kalu singgok ini ku atih kalu anak uhang buduo ini Tahnyo nak ilei ntahnyo nak mudik Kalu ilei mak nyo sirentak satang Kalu mudik maknyo serengkuh dayung Mak se iyo se kato Anak uhang baduo ini Setiok bak ayam setinting bak besi Dan jangan pulo sinjang kakinyo naik sigai Idak iluk dikimak kawan Jaek ulah di imak kanti Sekali takuk imaknyo dalam Sekali kebat imaknyo beti Mak selamat bung jadi suluh Mak selamat bungo jadi buah Mak sampai layu bungo dipengarang Mak sampai pulo buruk lukah dipanjalin Kalu cabik imaknyo cabik bulu ayam Cabik pagi petang bataut Kalu mungulih mak sampai panjang Kalu batambuh mak sampai liba Jangan mungulih panjang putuh Dan jangan batambuh liba cabik Kemudian dari pado itu Ado dih melayu mengatokan Nak mudik ku tanjung genting Singgah Burenti Lubuk Batuah Kalu kito duduk sko simendo ini Jangan diturut retak piring Retak piring membao pecah Iluk diturut retak gading Same mbuh nyo mao tuah Minin kalu anak uhang buduo ini Entah kebukit dengan tinggi Entah ka luhah dengan dalam Yang dicari mak cepat dapat Yang di lalak mak cepat pulei Yang ditanam mak cepat tumbuh Dengan dihidup mak biak kembang Naik bulan naik rejeki Turun bulan turun punyakit Nyo begitu pulo Mak buranak bujang gadih hendaknyo Sungguh buranak bujang gadih Ado pulo dih melayu mengatokan Seleman balainyo baru Raminyo sedang pukul duo Zaman minin KB lah maju Kalu nak buranak cukup satu atau duo Sado itulah kembang jalo ka sungai….. Sekian 10 Tumbuk Kato (balasan kata) Balayir kapal di muaro sakai Terus bulabah ke negeri cino Kato kayo ruponyo lah sampai Lah kami aning pulo disini busamo-samo Lah bakilat ikan dilubuk Patut dikirai daun jalo Sirapat kito ngan duduk Kami sini ngan tumbuk kato Benar kami disini ngan tumbuk kato Ibarat barumo ditepi ayie Orang mungirang padi payo Aku sedang timnong muncari pikie Miki nak munjawab kato kayo Telah dianing sikali lalu Telah didenga setengan kian Kudatehlah ku embun padu Kubawah lah ku kerang jati Ditengah kursik bulan Ninbak dinding kaco Lata bak lantai batu Nak disusun kato kayo itu Idak nyado dengan jarang Nak dijareng kato kayo itu Idak nyado ngan krab Uang kayo itu uang timago Di tinting sini timago pulo Bencang kayo itu bencang adat bencang pasko Dijawab dengan adat pasko pulo Idak dijawab kato kayo Pumen kami gdang mna babin manali Namun dijawab kato kayo Bungi kito nak babalah kato Adat kato patut dijuap Andai paut ditingkah Gayung patut disambut Habis gayung dipanbat Pedang diletakkan Habis kaji dengan badlil Surat dilingkutkan Habis kato dengan bujuap Bicaro kito nak usai Kemudian dari pado itu Dalamlah ayie uhang sungai landai Pasangnyo jinak dari hulu Bukan pulo kito buduo ini Nak ngacak cerdik dengan pandai Menurut telatah telitih orang tuo dulu Dimano mnurut telatah telitih orang tuo dulu Lah kayo bilang usul dengan asal Sebab dengan karno Mulo dengan jejak Awal sampai akhir Kemudian dari pado itu Bungi ketuk orang koto rendah Kudengan ku simpang tutup Tumbuk bancang kito buduo ii Mnalah sudah Tentang maco doa ima spongan patut. 11 MERESMIKAN PERNIKAHAN Assalamualaikum wr. wb Ampunlah aku kepado allah Serto nenek mamak depati penghulu anak jantan teganai rumah bilal,khatib, imam, pegawai, cerdik pandai sagalo tau, serto pemuda yan duduk seisi rumah ini. Minal insani kejambak kejamburu, kutasdikkan dengan hati, ku ikrarkan dengan lidah kubuat dengan anggota seidan bakato aku supayo disampaikan allah swt Iluk anjung di pangadai tukangnyo anak rando-rando Bukannyo aku nak ngacak cerdik dengan pandai adopun aku ini suatu urang mudo yan melahirkan kato Seiringlah balam dengan murbah, balam lalu murbah mandi Seiring salam dengan sembah, sembah lalu salam kembali Kembali pulo kepado ninek mamak depati penghulu, anakjantan teganai rumah Gilang-gilang dikato lesat,lesat uhang anak tanjung balai Dibilang sado dingan dapat, yang tinggan untuk tuan-tuan segalo pandai Enau tuo sega nyo rapat, kok rapat sega nyao landai, kok landai jangan di suji Aku ini selaku urang mudo kurang pendapat, ado pendapat kurang pandai Kok pandai jangan di puji kalau salah bulih di tunjukkan Cencang peladang cencang, cencang di ateh petih Idap ditap idak di bilang, salah bayie utang idak lpih Cencang peladang cencang,cencangdi ateh dinding Idak ditap idak di bilang sarupo ngan makan hak pulih malin Cencang peladang cencang, cencang di ateh paro Idak ditaop idak di bilang nyo ndak pulo lpih haajat uahng sikungko Assalaminallah, assalaminannabi Asal datang dari allah usul datang dari nabi Adopun usul dengan asal, pangkan kato iadaknyo tinggan Terbit ayi dari hulu, terbit gtah dari batang, terbit angin dari puhun, terbit kato dari mulo Mano Jadi Mulo Kato Singgoik parit dengan manentuk ilie, koto dengan munentuk mudik Di bawah piagam dengan sipucuk, di bawah tiang panjang dingan sibatang Di lindap p-ayung dingan sikaki, di ateh lapikdingan si lepak, Di dalam parit dingan basudut empat, dilinfkup bendun yangempat Dan dipegang parbo kalo bungkan yang empat Adopun kito menunggu dusun laman ini, jalan panjag bukandang sarak Lebuh bupagar dengan lahing, tepiang bupagar baso, pulau iluk tempat ibadah Tebing bakilek dengan undang, padang bupagar malu Lawang bubenteng dengan pusaqko, laman busapu dengan kato Adat umah batiang bataganai, bendun badih bapitli Pintu balukis balimbago, atap bajahit dengan kato Serapat kito yang duduk seisi rumah ini, kcik idak di sebut namo, gdang idak di puji gla Ninek mamak depati penghulu, anak jantan teganai rumah Cirpah barakutak kutak, hutan seni parapit tudung, bao kusilung ku seru aso Sembah ku ini mulai tiltak, sejak pangkal sampai ka ujung, sampai pulo melahirkan hajat uhang sekungko Batemulah pukat dengan lukah, baru dikirai daun jalo Batemulah adat dengan kitabullah, baru di bilang hajat uhang sepungku Di Mano Hajat Uhang Sepungku Adopun …….tikalou dimaso itu Mencelik kulebuh laman tepian, nampak bakilat ikan di lubuk, balain burung dipandang Tikejut ti gamang tubuh, barikek Manahan diri tikalou maso itu Melangkah di bendun jati, menurut atap basanggip terjun takah di atih tipijak takah di bawah Ti ntak di tengah laman panjang, tibo di tengah laman panjang Mencelik ilie munengok mudik ta kalou maso itu Di urut undud dengan tintang, ti tijak dengan ti tukik Putus undud hilang jejak tepat pulonyo di rumah tanggo ini Balibai spah di mulut, talindau samping di bahu Batuka glang di tangan, balibai pulo cincin di jari, dapat budi katuju baso anak uhang baduo ini tat kalo maso itu Ibarat pinang di tengah laman, tarou laun di sirampah kanti, tarou laun di sirampah kawan Cinak aur di tepi tebing, tebing sakau di aur dan aur suko pulo di tebing Ba ktek lah bauih-buihlah babuku, babukulah mananca, manacalah munjelang patut Mako lansung di patutanak uhang baduo ini ti kalo maso itu Kalau idak di patut anak baduo ini tak kalou di maso itu Sebab suhang banamo anak bujang dan uhang bunamo anak gadih Kalau mularo anak buang, ibarat munaruh kbau jalang idak bu kandang Pipit kjantang idak busarang, ilie lpeh mudik talampau ba Cmeh-cmeh pulou same uhang di lecut tali dan di lentung tambang Kalou uhang munahu anak gadih, idak tau nak pgi jauh Kalau ku darat singgoknyo plak padang bungo Kalau ku dayie singgok nyo lubuk laman tepian Sebab awak munaruhkan lama si kampung, baingat bakarano siang malam, ptang ngan Pagi ba cmeh-cmeh pulo same laman dio lebah api Sebab anak mudo-mudo minin nyo mungundang stuk papi, alamat negri kito ti panggang Alamkat dusun kito hangus, kampung rusak koto binaso Mna gawe kito ninek mamak jugo buruding idak tentu siang dingan malam kemudian dari pado itu Ado dih melayu mengatokan Gulai cimedak kincou kacang, tigo ngan buah nangko puri, serto ngan bumbu kulit manih Kalau anak mudo-mudo minin, lah titumpah kasih ngan sayang Basuwo pulo dimaennyo idak jadi, ikut jugo nyo nak burambuk tangih Lebih-lebih tangihnyo anak mudo-mudo minin, pandai munangih dalam hati Pandai muratap dalam kerongkongan, muratap sambil bubilang bilang Ngato kemuni pautnyo ayam, paut di bangka limau manih,situ diberi makan padi Bumi hancou dunia karam, laut kering pulou munangih, bungo di karang idak nyo jadi Dan oleh sebab itu, mako duduk teganai keduo belah pihak Habihlah unding dengan inok, bulatlah ayie di pambuluh, bekulah kato di mufakat Mako di tentukanlah ahi dan dititikkanlah maliem Tepat pulo ptang kamih malam jum’at, mako di imbau malin dengan bersih Siak dengan berempat, mako di titikkanlah anak uhang baduo ini,takalou di maso itu Ijab jatuh Kabul di sambut, adat beremas bapak agi bujang Bulih bakamudi barengkuh dayung, junjung pengantin tibo ptang Adat pengambak induk agi gadih bulih bukembang lapik,bukembang tikacacao ayie tibo pagi Ini pumen idak buremas bapak agi bujang dan bukan pulo pangambak induk agi gadih Awak batenggang tentang ngan idak, sehinggo kanuhi sudah nikah bae Dengan ado anak uhang baduo ini pado ahi ini Kal;u singgok ini atih kalu anak uhang baduo ini, ntah nyo nak ilie, ntah nyo nak mudik Kalu ilie mak nyo sir5entak datang, kalu nak mudik mak nyo sirengkuh dayung Lmak nyo seiyo sekato anak uhang baduo ini Setyiok bak ayam, se tinting bak besi, dan jangan sinjeng kaki nyo naek sigai Idak iluk di imak kawan, jaeklah ulah di imak kanti Sekali takuk mak nyo dalam, sekali kbatmak nyo beti Mak selamat bung menjadi suluh, mak selamat bungo menjadi buah Mak sampai layu bungo di pangarang mak sampai pulo buruk lukah di panyalin Kalu cabik mak nyo cabik bulu ayam, cabik pagi ptang ba taut Kalunyo mungulih mak nyo sampai panjang, kalau nyo batampuh mak nyo sampi liba Jangan mungulih panjang putuh dan jangan pulo liba cabik Kemudian Dari Pado Itu Ado dih melayu mengatokan Nak mudik ku tanjung genting,singgah burenti lubuk batuah Kalu kito duduk sko smndou ini, jangan baturut retak piring, retak piring munjelang pecah Iluk di turut retak gading,same mbuh nyo mao tuah Minin kalu anakuhang baduo ini, ntah ku bukit ngan tinggi ntah ku luhah ngan dalam Dingan di cari mak cepat dapat,dingan di lalak mak cpat pulie Dingan di tanam mak cepat tumbuh, dengan di idut mak cepat kembang Naik bulan naik reseki, turun bulan turun penyakit Nyo begitu pulo, mak buranak bujang gadihhendak nyo sungguh-sungguh buranajaak bujang gadih Singgok itu lah kato PARNO KENDURI PUSAKO 12 PNO TENTANG KENDURI SKO SUMBER BUKU ADAT DAN ACARA KENDURI SKO DESA TEBAT IJUK KEC. AIR HANGAT Dari Anak Jantan Baginai kayo tuan Rio Yang mano Kaman ngnjouk siheih dingan sakapou ukok dingan sabatang bugalang pulo dingan pina magih tau ngusi kayo ninik mamak adapun maksud dan tujuan Kaman anuk jantang yaitu nyampe hajad anuk batino pado ahi inih kito lah nganganh breh 20 kba siko untuk melaksanakan kenduri sko dan supayo kayo magih tau ngusi kanti kayo dingan 2,3 truh ngusi pamangku dan tuo tengganai yang duduk sehamparan tgak sepamatang. Ninik mamak Tarimo kaseih kami ucapkan kupado kayo anuk jantang sebabnyo yang namonyo adat yaitu bajanjang naik batakah turun, minin Kaman mintak kupado kayo anuk jantang supayo kayo kembali ke tempat semulo mak Kaman nyampe ngusi kantai Kaman dingan duo,tigo. Perundingan antaro ninik mamak I,II Ninik mamak I Baginai kayo ninik mamak II Sebelumnyo Kaman mengucapkan tarimo kasih kupado kayo para undangan yang menyempatkan hadir pado hari yang berbahagia ini tegak basinggung bahu duduk bahimpit silo kcik idak basebut gla gdang idak kami sebut namo yang tel;ah datang mngayunkan tangan melangakahkan kaki menuju undangan Kaman pado ahi inih Kemudian dari pado ituh pulo tuan rio Besabung umbak di pentani riaknyo menyinsing ke lautan karangkuh kapal sakatiko apoka minin anak jantang basarto ninik mamak dan bapak sko lah hadir pulo Lah kawan mato mamandang pamatang kapal gunung mano tabantang kabamb kamano kami sampaikan , sambamb kamano kami tujukan supayo terang bak hari nyato bak alam supayo jangan banyak kiro-kiro, supayo lkeh hajad kito laksanakan dulu. Ninik Mamak II Baginai kayo tuan rio kami mohon istirahat kepado kayo sabenta Kaman baundan bainok dengan kantai duo tigo Bulak aye di pamuloh bulak kato dimupakat baruji samo merah batimbang samo berat kato bajawap gayong basambob lah baundan bainok Kaman dengan kanti Kaman duo tigo yang duduk sahamparan tegak sapamatang yang tegak baimpit bahu duduk batindeh silo denga ilok palantan dune dengan buruk palantan gawe ngan ado tempat ngukoh dengan cdik tempat barunding jadi tempat kayo numbuk kato supayo tepat sasaran kato dengan bujawap gayung dengan busambut kami serahkan kupado sutan Depati. Baginai kayo sutan Depati pepatah jugo dengan mengatokan adat jugo dengan mengatokan munyalo menuju lubuk kno ikan duo tigo sebanyak kito dengan duduk ngusi kayo kami nyampaikan kato kepalan sko dengan tigo takah kepado sko dengan duo takah serto pulo dengan pulang arah pulang ajun arah dengan mutih cupak dengan gantang serto pulo dengan anak buah anuk kemanakan pucuk tinggi diketung batang gedang dikepang kcik ditando gdang disawah batanyo lepas litak barunding lepas makan idak sesak ngak idak tatahan napeh tibo diperut idak dikempes tibo dimato idak dipejang tibo diduri idak dilangkah tibo di papan idak mengalapak menembak idak salah alamat bajalan idak salah langkah kemudian dari itu pulo sebab diapu guruh layau gajah nempouh antan patah sebab diapu kito bakumpong tentu karno ado sebab dengan bakarno kalu kito ndak tahu kepado pungkong mai kito klih kepado pangkan kalu kito nduk tau kepado usul maan kito klih kepado asal yang mano asa dengan usul sebab dengan bakarno lah saiyo sakato anuk jantan dengan anuk batino ninik mamak dengan pamangku sarto pulo dengan Depati. Kemudian dari pado itu yang namo nyu adat basendi sarak Sarak basendi kitabulloh sko yang bersendi aturan dengan pantang idak lekang karno paneh Idah lapuk karno hujan Sarak mengatur adat sko mumakai Selanjutnyo pado kesempatan ahai dengan ilok katiko dengan jayo kito lah duduk basamo-samo basusun timpuh bahimpit silo untuk melaksanakan acara kenduri sko Terakhir Sutan Depati Abaih silek pdang taletak abaih kajai suhak tatutap dan undan pun sudah Ituh nga dapat kami sampei kuk jahang sisop dikayo kusingkek panjang dikayo. Sutan Depati Ayan kurek puteh iku bagulong bulunyo Diateh langit dibawah embun dengan puteh Dado kato ngan idak bajawap dado gayong dengan idak basambut Kamai jawap ugo kato kayo tuan rio Karnolah dengan bajinjong kjo dengan bapungko, bapungko kepado kito ninik mamak depati dan pemangku dalam negeri Ruponyo adat tau dengan nageri mengeti dengan sarak tau dengan gading Lubuk akal tepian budi Gedung besar dalam nageri dalam itu pulo kami hidup Satereh idak buleh ilang satitek bupantang lupo Iyo lah duduk kito busamo kito samuko kuk lalau tempat uhang busamo Kuk balek tempat uhang memberi barito Namun galangang sulum bategak tadurong pulo gajah dik gading talempang Harimau dik belang takirak tagabang mulut manih babaso baik lah ilok dipandang mato lah nyaran didenga talingok sepanjang-panjang bilang kayo tadih sejak awal sampe akhir lah kayo bilang galu Minen apu hajat kayo anuk batino lah bisa kito langsong. Kami langsong baundan dan bainok ngusi kayo pamangku Langsong di kayo pamangku Tarimu kaseih kami ucapkan kepadao kayo sutan Depati yang mano pado ahi ini kito mengadakan knuhi sko lah nganganh breh 100 kb sikuo karno ninik mamak inih nduk mintak izin ngusi kito nga tingkat dateh, yo nampuknyu dak ado yang di ragu agih, yo kito pulang ka ngusi ninik mamak. Kayo ibu sko kalu Kaman klih perjalan siheh anuk butino dengan anuk jantang nampaknyo cupak pnoh gantang malileh nampaknyo lah ta sando galo tentang hajat kayo kito knuhi sko nampaknyo pado ahi inih galu-galu undangan nampaknyo lah tibo pado sahai inih. Dari takah di bawah lah sampe takah di ateh dari takah di ateh lah tuham pulo ngusi takah bawah ibarat pepatahngato kan nduk mudeik lah ta hulau nampak pulo guno dinga gdang sarato pulo dinga tinggai, kayau dinga babatan sunge dinga balareik batang pulo dinga malintang kalu di ateh mbun jatah kabawah pepatah mangatokan tanam sireh tujuh rumpun urang mungiran mano yang kurang minta maaf tuan rio akhirnyo kami mangucapkan ribuan tarimo kaseih sawah dingan bajanjang kampung dinga halaman sarto yang telah mewariskan rasa kekeluargaan dan rasa ketergantungan yang tinggal adat yang taat kapado adat yang partamo tidak lekang kareno paneh tidak lapuk kareno huja,. yaitu adat yang bersendi sarak, sarak bersendi kitabulloh adat nan langsing sarak nan kawi mendekatkan yang jauh merapatkan yang jarang menyambungkan yang putus dan mempertautkan yang renggang ini tugas kita semua mengayun mengarah anak kemenakan kito masing-masing yang kusut kito selesaikan yang keruh kito jernihkan yang silang kito patutkan sesuai dinga sko nan tigo takah yaitu sko taganai sko ninik mamak dan sko depati tgak yang tidak berkisar tdak kuning kareno kunyit tidak putih kareno kapou selangkah sepijak sekali layar berkembang berentang balik ditengah di jalan berpantang surut sebelum selesai. Amin. 13 PARNO KENDURI SKO Dari semerah ke Koto Tuo mencari puyoh beranuk batinau anuk nyolingah berbulu lunak Hormat kapado Kayo ngantuo, maaf kapado kayo ngan mudo, salam terhimpun kepada kayo ngan banyak. Yang g’dain kayolah bergelar yang nek kayolah banamo g’daing idaik disebut gelar nek ideik di sebut namo, mako kami simpul kan sajo. Para hadirin dan hadirat yang berbahagia sambutlah salam dari saya. “Assalamu’alaikum Wr. Wb” Pertama-tama saya tidak lupa memohon maaf kepado bapak-bapak, ibu-ibu dan saudara-saudara dan ucapan terima kasih kepado kayo lagalon karnu mempercayakan saya untuk menyampaikan p’no. Baiklah sekarang kita mulai dengan memasang pakaiannyo 1. ( Baju ) Disarung buju angkatan, di punggung b’taih sepao belum pulo meriah amat baru meriah pucuk pinang, pucuk pinang pucuk kelapo diam dilembah pagaruyung sirih becampu dengan kopo, pinang becampu dengan gambei, lah merah sampai ka ibibr, gilang gemilang sampai kemuka. 2. ( Litar ) Dililit litar angkatan, sla untung sla palango, sla dikupah jawo mataram, litar makkah kabilat sakti, sunting mahkota raja alam, kalau takenak litar ini orang mudo beralih namo, tuo berasak gelar sumpah perbayo jangan dilupokan. 3. ( Kebat ) Dililit kebat angkatan, kebat katulo linang tedung, bergumbat bergamang suto, serito berbenang emas, sekilang berpuncak rebung, tenunan anak rajo mataram kalo dibentang selebar alam, kalou digulung sibungo kuku, cukup sebelas kali lilit. 4. ( Keris ) Ditangkeh keris angkatan, keris melalo munikam batu, tempah suaso 40 tahun, mako banamo keris ganjaran sekenyang mabuk, retaknyo 190, tintingnyo 7 (tujuh) lilit kapalo, pembunuh ular ngan sakti, pempunuh tedung nan sakti bunuh, pelilit laras ngan duo. Partamo laras datuk datuk tembanggung Kaduo laras datuk perbateh nan sabatang Retaknyo menjadi undang, sumbungnyo menjadi teliti, sebab itu dikatokan undang turun dari minang kabau, nanbatali galeh, taliti dari mudik alam jambi nan sabatang tanjak, ngan dipertemukan di bukit singuntang-nguntang yaitu bukit paninjau laut di sakli alam kerinci. 5. ( Saku ) di sandang saku angkatan, saku sekelat raginyo tigo bergunting sekaca limun, seteih upah menggunting, se pao upah menjahit, rantai emas bungkal suaso, isi sirih adonyo limo, kalu tamakn sirih ini, umur panjang rezki murah, iman ditetapkan Allah, ibadah betambah saleh, kapado Allah kito menyembah , disitu tempat kito menyerah. 6. ( Tudung ) Dikena tudung angkatan, tudung licin pemerah intan, turun diembun awan putih, pelindung matohari terbit, katiko sinar paneh, tiung kerbau minum air, tebentang lapikpermadani, tempat uhang mudo duduk basilo, lelah aku hendak menjatuhkan sumpah bemak perayo. Dengar-dengar kayo serapik nan banyak anyang terangkat canang berbunyi, sekali aku kelembah, batang sikuang tigo rumpun, sekali aku menghampar sembah, sembah terhampar kepado Allah. Bukan cempidak tumbuh di air, cempedak tumbuh didalam padi, bukan kutegak bae, pagi nan balapih balik nan batantik dilapeh nenek mamak , serto kembar dengan rekan serto anak jantan dan anak batino dalam negeri nan bapagar adat, tepian yang berpagar dengan baso, dilaman bersampai dilarik nan berjago. Kalapo nan balarik padang nan berjawi, surau nan bergonjong duo, di masjid nan berpuncak satu, kitab nan bertimbun. 14 NGAPAK TANDO WAKTU KENDURI SKO KAPIN TIGO SELESAI . . . ! Apo kok nan kinai manao kayao Ninik Mamak Pamangkou Rajea Tumutan katao Bailun kayao Ninik Mamak PamangkouRajea Tumbutan katao Adea pun bak kalao salukoh ngatao . . . . ! Adot Mahkuto Rajea nga make dst . . . . ! Yang mano pado maleh ineh Kamai Ninik Mamak dengan barempak pemantai dengan batigea Adalah sebagai salun asat penyambun lideah dari anok batinao Nga sabaleh prauk dalon Wilayah depati Payao Datea pado umoh pado tanggo kayao Pamangkao Rajea serta ngabi laeh satiyo bawea Lealah rumoh Gdon Depati dengan batujeuh Pamentai sapulaoh mangkao kaduwea ngabi taeh satiyo bawea Gedea maksauk dengan ndok di sampae Adea maksauk dengan ndok di katao Adea pun pado baru-baru ineh Anok batinao dengan sebelah perauk dalon wilayah Depati Payao Lah dapeak undan dengan mupakak Dapeak katao dengan sarukou Sejeak dari Mesjoak tempek juroa bapucauk satau Trauh ka laraek dengan jajun Ka ateah lah sapucauk buloak Ka bawah lah buloih di guloi Ngan pipaeh lah buloih di layeah Ndok mengadakan kaluhei clak kaluhel plagea Kaluhei adeak kaluhei Puskao Ngan datea dari Rajea datea dari jnea Jlok dari itoh pulao . . . . ! Diea tohideak ninggah sapanjan adotngan adea Di dalon wilayah Depati dengan batujeuh Apo bileah ndok mangadea kan kaluhei Clak kaluhei Piagea Kaluhei adeak kaluhei puskao Terlebih dahuleu manam bak kan Kbo putaeh Pado umah pado tanggo, pado lareik pado jajun Nguse kayo Pamangkao Rajeasertao ngabih taeh satiyo bawea Unggou umah tunggou mandapea Apo kok nan kinai anok batinao ngan sabeleah Peraok dalon Wilayah Depati Payao Lah duseukpado umah pado tanggo Dudek lah basusun umpamo siraeh Dudeuk lah ba ateo umpamo pinah Yang mano lah maksud kamai Kalau deak satou umpan siwat Pado bulan Juni nantaek Ndok mengadeakan Kaluhei Puskao Oh lah kamai merai tahau nguse kayao Pamangkao Rajea sertao ngabi taeh Santiyo bawea Karno kayao toh nia dengan maneteh bumbun Dengan manjalokan padea Apo kok kan kinai, Bak katao Salukoh ngatao . . . . ! Katau mudeah pegoi ku pelak Pelak adea sudut dapeu Idaeak siao-siao kamai memintak adea siraeh dengan sakapao Mintak kayao tarimo dengan hatai sucai Sertao mukao amat jernoah PARNO MENINGGAL DUNIA 15 PNO ORANG MATI KAPIN TIGO SELESAI …. Bauitun kayao wakil bahadoi … Adepun wujud dan maksud kamai Ideak dibilea usao ngan asa, ideak dibilea sejeak samulo Ideak dibilea sebeak dengan karno, ideak sentau ujun ideak Santau pangkan, ibarot tbeu digunggun Musa Bulon joi kaduo baloah, bulon sembilea bulon puaso Kantai ngajoi dari leah, kantai babilea dari esao Yang mano pado baru-baru ineh Bak kato salukah ….! Daun samantao puteih baraloih, daun saha dimakea kelak Tumboah di untao ideak dapeak diraoih Tumboh dimala ideak dapeak di tulak Yang mano pado dulu-dulu ineh … Anok batino kitao dumeah ineh dapeak sakaeik Mako die salaku ahli waris ideak pulaolah die toh sio-sio Lah dilalaok ubeak dengan jampoi, lah dengan paluraeh Ideu dengan tawa, ubeak toh saratouh gnek Panyakaik toh saratouh sao Ngan sao toh idea jadi ubotnyo Apo kok nan kinai … Ubeak toh ideak basisao lagoi, tawa toh ideak makbeu lagoi Mak kato salukoh ngatao …! Ideak dapeak sakandok padoi, skan bleah di tampun lulauh Ideak dapeak saknadok hatai, kandok Allah juge rupo ngan sunggoh Mako taduleulah anok batino kitao namo ….. Apo kok ingat kitao lah masan-masan Pgon kita lah baloan-loan Mako di imbealah Ninik Mamak dengan imam pagawoe Bagi die Nenek Mamak lah die broi ajun aroh Kubou anok batino, apo kok bagi die imam pagawoe Zlah die mandai, lah di kapan, lah di sembahyang Lah samo pulao die ngata kaian lahak Apo kok nan kinai … Bak katao salukoh ngatao Burun ptai terbeu kalambak, tibe dilembak mamakan padoi Ngan matai lah sampai kelian lahat, kitao ngan hideuk mbilon ka ahai Sadapotnyo pado mala ineh … Iealah neppat empek puluh ahei dari pado anok batino kitao ineh Itohlah makonyo kamai ngimbo sarapek kayao … Yang jaeuh dilalaukan srau, yang dkeak dilalukan panggae Apolah permintaan kamai ngusei sarapek kitao ngan bahadoi Jikouk salasai dari jamuan ineh nantaek Mintak kayao bacekan du’o barkeak du’o salamak Mudah-mudahan ko adea pahalo dari pembacaan pengajian Kitao toh tadeh, kitao bahadiehkan pado arwah anok batino Kitao yang telah duleu dsri pado kitao Kok sampaik mintak dilapa, kok angak mintak di dingon Kok tajea mintak di tumpao, kok sna mintak betambah snalah hendaknyo Itolah yang kitao mintak kepado Allah sapaatnyo kepada Rasao Apo kok nan kinai, bak katao salukoh ngatao …! Klan kataibagumbok maeh, tan douak kijeu bacupan tjeuh Tumbok blea bajinggut jinggoi DST ……… 16 PNO JADOI ATEH KUBOU ASSALAMUALAIKUM W. W Firman Allah Sunah Nboi, itoh menjadi padumon kitao Kepado Allah syukur dan pujoi salawk dan sala ka nabi kitao Apokok ngsei sarapek kitao ngan bahadir Ngan di pampo bumi Allah, ng disungut langaik nga ijea Nga dilinkun gunea dengan malentok ipea melentaok mudoik Kicaik ideak disebeuk namo, gdea ideak dipanggae glo Yang gdea besea batuah, yang cdoik cendi kio Uran mude tungkat negroi, uran tuo nga kantai mulio Maaf kantai lebih dahuleu …. Adot pulae bapingkat nahoak, maninggakan rueh dengan bukunyo Dst …. Sampai habis Pno kapin tigo dan mendapat umbulan kata. Baitun kayao Ninik Mamak nga barampak permanti dengan batigea Rio mandare tunbutan katao Yang mano lah bak kato salukah ngatao …! Adot mahkutao raje ngan make, karan satio jadi pangabot Srak ngatao adeak ngan make, sesuatu toh ade dengan sbotnya Ideak dibilea usau dengan asa, ideak dibilea sejeak samulo Ideak dibilea sbeak dek karno, ideak santau ujun ideak santau pangkan Ibarot tebeu dignggun Musa Bulon joi kaduo bloeih, bulon sambilea bulan puaso Kantai ngajoi dari laeh, kantai babilea dari sao Yang mano lah ujud dan maksud anok batino kitao pado sahai ineh Sudeh juge bak katao salukoh ngatao ……! Daun samantao puteih baraloih, daun saha di makea klak Tumbouh di untao ideak dapeak diraoih Tumbuh di mala ideak dapeak di tulak Yang mano pado bahu-bahu ineh ! Lah taduleu uha tuo kitao nga glo si A dari pado kitao Die toh kcaek baname gdea bagelea Kcaek die baname si A, gde die bagelea dipatai payao Tarawan lideah negroi kacaek tanoh jamboi Dielah menjadi payun panjei anok batino kitao pintu 3 Perut panja luhoh R.M, tangaih die ideak tahau sunyai Ayei mato die ideak tahau kran Kok dudeuk die lah taraso hinao Kok tegeak dielah taraso malau Karno dielah kehilangan depatai die Ibarot kaca dielah patah junjun Ibarot bajalea tungkat dielah patah Payun dielah takucauk tempek die basanda toh lah tumba Temepk baganteaou toh lah skah Apo kok nan kinai, anok batino kitao pintu 3 perut panja luhoh RM Pado sahai ineh lah buloik ayei di pamulouh, bulouk katao dek mupakak Ka ateh lah sepucouk buloek, kabawouh lah sa urek tungga Die toh ndok ngankat anok jantan die nga glo si B menjadi depatai Ka genti depatai die nga ila, karno die toh ndeak kailan DEPATI Die Sarai ila sarai bagantoi, sarae ade sarai baglea Itolah manurut adot lamao pusko usang Apo kok nan kinai ……..! Pudin lantaok masiro rebeah Nyo dilintehjumbalon satai Undan suntaok bicarao sudeah Broi maaf ngan hatai sucai “ PNO ADAT DEPATI PAYUNG PONDOK TINGGI “ 17 PNO MENBAWA GILIRAN NGAJI Baginolah Kayao wakil bahadir Bak kato salukoh ngato Sahalun suhak, Salatouh badoi Sahulou sahelei ayei bungkon panda Karnolah mupakak kayao ngan bahadoi Lelah kayao tumbutan katao kamai sapangka Kalau dikajoi undan nan empak Undan duo pulaulah nantaek pulao Kajoi sudeah tahalai lah tamak Minum kawo lah talatak pulao Apo kok nan kinai Bak katao Salikoh ngato Sahulou sahilei Ayei bungkon panda Aroh Depalai dengan batujeuh, Sulouh Bindan Alan kincai Ideak Kantai Baparago Panja Karnolah salesaie Jnea Balabeoh Mintak Kayao tarimo ngan hatai sucai JAWAB WAKIL BAHADIR Lah sampai, toh kayao tuo taganoe Adot pulae Bapinngkak nae, maninggakan rueh dengan bukunyo Adot manusio bapingkak turun, Maninggakan adot dengan pusakonyo Kuat srak dengan delin, Kuat adeak dengan salukoh bak kato salukoh ngatao Undan turun batalelei Galoeh, Talatai mudoik Batonjak sata Gayeo Basambau, Katou baloeh Maafkan Kantai Iboih dan Kura Ideak Kantai jawea parago Kayao Kayaolah batek babilea Lepun Di jaeweak nampak pulou Kitao Due Ba Palaoh Katao Man di Jaweak Ideak Dapeak Kantai Susun Tindeih Sapanjan tok bilon Kayao toh Tadeh Sabulan Kabue di Gunun Rayeo, Ka bueklah Duleu di Gunun Patah Kantai Jaweak jugea Parago Kayao, Ibarat Gendea Kimak Batingkah Pandan Jaulah kantai laya, Pandan dkeak lah kantai tukae Ideak Kantai Baparago Panja, Maaf kantai baparago singkaek Adeapun Baak Katao Salukoh ngatao Kalao Dikajoi Undan ngan empak Undan dua Pulaoh lah nantaek Pulaou Kajai sudeah Tahalaipun tmak Minung Kawo lah taltak Pulao, Kimak dueh Katao sairan Adat Kitao Basandi srak, srak basandi ka kitabulloh Kimak barkeak kimak salama sama kitao mulaei dengan bismillah PERMISI PULANG Assalamu ‘Alaikum W.W…… Adet pulae bapingkak naik, maninggakan rueh dengan bukunyo Adat Manusia Bapingkak turun, Maninggakan adot dengan Puskonyo Manolah manurot adat ico pakeh kitao tumbaoh pada mala ineh Bak katao salikoh ngatao Sahalun suhak salatouh Badoi, Sahulou Sahilei ayei Bungkon Panda Sungguh Bayaek kitao ngan bahadoi, taganoa jugeo ngan kamai imba Manao kayao Tuo Taganao Baitun kayao tuo Taganao Yang manao ujud dan maksud kayao sepangkalan pado mala ineh Ibarat Balayoi nampaknyo lah sampai ka parantin Sungguhpun begitao kantai ndok batuaek batanyo Jugea nguse kayao sapangkalan Bak katao Salukoh ngatao….! Diageak mako diagoih, doeah jangea dibilia kura Kayao toh ideak banyeak ta buia Maksau kayao nampaknyolah aboih, apo agoi ajeak kayao ngan tingga Karno kantai ndok nyapaeh bileaTunggu Jawaban sepangkalan) Baitun kayao sepangkalan, bak katao salukoh ngatao…..! Adot mah kuto raje ngan make, karan satiao jadi pangabotnyo Srak ngatao adeak mamake, sesuatu toh adea dengan sbotnyo Sebeak dek apo tagulin bateak lealah sbeak gajeah lalau Sbeak dek apo kamai neh datea, bukea kno imboa bukea pulao kno sra Karno lah jateoh niagili ngusei kayao sepangkalan pado mala ineh Satibonya kamai sinei ideak pulaolah kayao sioa-sioa Daton kamai lah kayao sapao tgok kamai lah kayao pamao Dudukkamai lah kayao muliao kan pulao Kayao lah bakamban lapeik bakamban tika Bapieuk Gdea batungkou jarea batatin siraeh batatin pina Iealah ndok mamuliokan sarapek kamaingan datae Bak kato salukoh ngatao Pandae malangkah di ujun Pdea Pandae basilaek di ujn kraih Kayao mamulio kamai ngan datae Tando kayao sapangka toh uroh araih Apo kok Pnak kamai Lapaeh, Dareah kamai lah Tna Kayao katangah kan pulao sapanjang Ujud dan maksud kayao Sapangkalan Itopun lah kito karjeokan pulao basamo-samo Mudah-mudahan kok adea pahalonyo kitao Padiahkan untuk yang dimaksud oleh kayao sepangkalan Sebalik itu pulao kayao sepangkalan Toh Ideak Pulau ningga adot dalon Nagroi Bak kato Salikoh ngato Rukaok sabatea jangea lah tingga, Dalon carano Ka kantai siraeh Nahaek batea dapeak salawa, Kunun lah adot umah Di tindaeh Sabalik itoh pulao Itolah makonyo kayao Ka tingahkan pulao Minung kawo dengan sapingga, Ayea dengan saregaok Ukaok dengan sabata Tentang pemberian toh kamai bahadir ideak lupao Mengucapkan ribuan terima kasih Manao kitao nalak Gadon ngan ideak Rtak Malainkan adea Rtoknyo Manao kito nalak Manusiao ngan ideak basalah Malainkan adea salahnyo Jadi kok adea pihak kamai bahadir Salah lalau, salah linteh, salah bakato Tasinggao karno Nahaek, Tasintaoh karno turun Bak kato salukoh ngatao Rtak toh jangea mamuao pecah Hanyauk toh jangea mamuao llo Ntah talupau Ntah ta salah Maaahh kok adea lboih dan kura…(Tunggu Jawab Sepangkalan) Yang kadue pulao Ideak karakak tunbaoh Dipayao, Nyo tumbaoh di batu lican Apolah permintaan sarapek kamai , Nguse kayao sepangkalan Bak kato salukoh ngato Mahai kito Pgoi ka Lulao, Baton kaprah dikanan jalea Karno kamai Ndok mangurak Silao Mintak Kayao lepaeh Salamaek jalea JAWABAN SPANGKALAN Sabelun kamai malapaeh kayao Baloik karumah masan-masan Bak katao Salukoh Ngato Sebelum kabeuk Di Gunun Rayao, Kabeuk lah duleu di Gunun Patah Sebelum kamai Broiu Izin sarapek kayao, kamai ndak nyam pai Pulao katao Sapatah Adot Mahkutao Rajea ngan make Karan satiyao jadi pangebotnyo Srak ngatao adeak mamake Sesuatu toh ade dengan Sbot nyo Sbeak dek apo baguyea batea, lealah sbeak angan toh kanca Sbeak dek apo kayao toh datea, lealah kayao memenuhi Undangan kamai Sepangka Adeapun pado nan sahai ineh, Kayao lah maluangkan waktu Mangajun langkah mangayunkan kakai datea pado umoh Pado tango kamai Sepangkalan Kamai toh ideak lupao mengucapkan ribuan tarimo kasih Karno apo toh kayao wakil bahadoi Bak kato Salukoh ngatao Pandae basilaek di ujun Kraeh, Pandae malangkah di ujun Pdea Pandae manarai sambae malingga Tando sarapek kayao ngan bahadoi toh Uran Araih Kamai imba kayao lah datea Tanda kayao mulio kamai Spangka Sabalik itoh pulao dari kamai Spangka Satibonyo kayaom sinei Ideak pulao kamai Siao-siao Daton kayao lah kamai sapao, Tegik kayao lah kamai pamao Duduk kayao lah kamai mulio kan pulao Kamailah bakemban lapaek bakemban tika Batatin siraeh Batatin Pina, Bapiaok Gdea batungkou Jarea Lealah Ndok mamuliokan Sarapek kayao ngan datea Apo kok Pnak kayao Lapeah Dareah kayao lah Tna Mako kamai katangah kan Ujud dan Maksud Kamai spangkalan pado sahai ineh Itohpun lah kitao karjeakan pulao Basamo-samo Ulok dari itoh pulao …..! Anak batino kitao dumeah ineh Ideak pulo ningga adot kitao dalan nigroi Bak kato salupoh ngato…..! Rukaok sabatea jangea lah tingga Dalaon carano kakantai sihai nahai bateah dapeak salawa Kunon lah adot umah ditindaeh Itoh lah makonyo kamai katengahkan Barupo jamuan ala kadarnya Minum kawo dengan sapingga, ayae dengan saregeuk Ukawok dengan sabatea Sabalik ito pulao, mano kitao nalok gadon ngan ideak retak Melainkan adea retoknyo Mano kitao nalok manusiao dengan ideak basalah Malainkan adea salahnyo Jadi kok adea pulao dari pihak kamai sepangkalan Salah lalao salah linteh, saloh ajun Saloh letok Tasinggao karno nahai, tasintaok karno turun Ataupun kedudukan kayao ngan ideak pado tempeknyo Sudeah jugea bak kato salakoh ngato …. Sahalun suha, saletouh bedoi Sahulou sahilei, aye bungkon panda Kok ade saloh kamai ngusei kayao yang bahadai Minta maaf lebih dan kura ! Yang manao pulao permintaan kayao yang keduea Pak kato salukoh ngato….! Ideak karakak tumbauh di payao Nyo tumbaoh di batu licin Apolah permintaan sarapek kayao minto izin baloik karumoh masan-masan Jangea talumpak tujun ngan tinggai Jangea tasuho tujun ngandah Karno adeak balambage Walaupun putauh sakato kantai Putauh katao dek musawarah Karno kamai ade due batige Baundon baine, kamai dulouh Baitun kayao wakil bahadir …. Tentang kayao minto izin , baloik karumoh masan-masan Bak katao salakoh ngato …..! Tuoh biloik calakoh umah Duduk tunggao tagilin bateak Kayao ndok baloik mangayunkan langkah Kamai lepaeh salamak jalean 18 PARNO ORANG MATI (Meninggal Dunia) Assalamualaikum Waroh Matulloh Hiwabarakatuh,- Di awali dari Kapen Tigo = Adea pun kitao ideuk di ateh Dunieaa Ineh, Di jadoikan Alloh, Duwea-duwea Bumoi - Langaikk, Sia - Mala, Sihak - Sakaik, Ideuk - Matai. Apo kok nan kinai, di ateh kamai Dumiah Ineh, Bak kato salukoh ngatao. Daun samantao puteah baralaoih, Daun saha, di makan kilak. Untao nan idiak dapiak kamai raoeh, Mala nan idiak dapaik kamai tulak. Mako dapaiklah sakaik uran tuo kamai Dumaih Ineh, Di ateh kamai ahli warisidiak lah pulao Siao-siao. Lah kamai carai ubeik, dengan jampoii, Ideu dengan tawa, Laa dengan paluraeh. Ruponyo ubiak idiak, bu sisao lagai, Tawa itoh idiak mu kabeu lagaii. Ruponyo Ubiak nan saratuh Gnneak, Panyakaik nan saratuh saoo. Ruponyo dengan saoo, itoh idiak dapiak di ubiak. PEPATAH MENGATO KAN : Rupo idiak dapiak sakandok padoii, Skan Bliah di Tampei Lulauh. Rupo idiak dapiak sakandok kitaoo Kandok Alloh jugea, nan Balakeuu. Mako lah terdahulueuu, Urang tuo kitaoo, Dumiah Ineh, dari pado kitaoo. Apo bilea matai Anok adiaa, mako ta kandao di utan kitaoo dengan ideauk, 4 (emmpak) para karaoo. 1. Di mandoii, 2. Di kafan 3. Di Sembahyang, 4. Di kubeuu. Di ateh kamai ahli waris, Idiak lah pulao maningga adiak, dalon Naggroi. Mako kamai imba Nenek Mamak nan Barampoaak, Sartao Imam pagawoaa, dengan barampoaak pulaoo. Di ateh Dieaa Nenek Mamak nan barampoaak, Lah malakaukan kewajiban, diyiaa. Lah Di Beroii, Ajun arah, ngalei Kubu. Di ateh Dieaa Imam pagawoaa, Lah malakaukan pulaoo Kewajiban diyaa. Lah di mandoi, Lah di Kafan, Lah Di sembahyangkan pulaoo. Adot Ura Barundon Kataoo, Ndaklah di antiaa Kapado lidiah yang taro ajen. Adot ura yang telah duleu, Ndaklah di antaiaa Kapado Tanah yang Lahat. BAK PEPATAH MENGATO KAN : Burun Ptai tarbia ka ranah Tibea di ranah mu makan padoii Uran yang tara duleu, ielah Bagalon Tanah, Kitao dengan Ideuk, Mu ngitonkan aheinyoo. Mendapon pado ahei ineh / Mala ineh. Iealah kamai napat tujuh ahei / Tiga ahei. Urang Tuo kamai Dumiak Ineh. Muko kamai adeakan, nasai nan sasuak. Guloaa Nan sapingga, Ayae nan Sarageuk. Nan talatak di muko kitao, Nan berhadir ineh, Apo bilea salasae kitao, munarimo jamuan ineh, Ieaalah kamai mintak, di bacekan Do’a Berkat, Do’a Selamat. Di lihat situasinya, kalau malam hari Biasanya di adakan wirid (pengajian) : Muko kamai adeakan minum, Kawo alah kadarnyo : Maka di bawalah seluko : Kadariak Munamun tabeuh, Dapiak Bungea Kambannya tigeaa. Lah salasae janiaa bulabeuuh, Mintak kayo tarimao rasakai nan adeaa. Setelah minum kawo selesai, maka seluko, diawali dari pihak yang Hadir. Sampai ke Mohon permisi / pamit, ingin meniggalkan tempat acara tsb. Sebelum dipersilakan pulang, maka sepangkalan kembali membawa Selukonyo sebagai berikut : Sebelumnyo kamai malapaehkan, kayao, Untuk mengurakkan silao, mengayunkan Tanga, Mengajunkan langkah. Ndok baloik ka Umoh, kayao masan-masan, Iealah mohon setaraht, kayao agiak sajaniak. Sudiah ugea bak kato kayao tadeh mangatao kan Sbiak atain jateuh, Ngga tarbiaa. Gureuh Lalau, Gajiah Nampaoh, Sbiak Sku kitao nan berhadir, ineh Ba unggaoh, Ba kampaoo, di Ateh Umuh kamai ineh, Iealah Bukia Karno, Sarau, Karno imbaa, Ineh lah menjadi kewajiban, bagi kitao basamo. Apo bilea adea di antaro kitao, nan di timpo Musibah. Bakek satibonyo kayao, di ateh umuh kamai sepangkalan, Daton Kayao lah kamai sambauk, duduk kayao lah kamai muliao kan pulao. Dariah lah tana, Pnak lah lapaeh, mako kitao karjekan maksud dan tujuannyo. Iealah membaco Al Qur’an satu Jus Thaalae kaluhu, sapanjan wiridnyo Dan di sudahi pulao, Dengan Do’a, Berkat, Do’a Selamat. Mudah-mudahan Pahalonyo, Samo kitao padiahkan, untuk menolong Arwah uran tuo kitao, itoh, sertao Menolong Arwah, baik mati lamao, mati Bareu Mati di talaok, mati di rantiaa. Apo pulao pintak kitao, basamo kepada Alloh Safaat padonyo Rasaoo. Kok Sampaik, mintak di lapang. Kok Kla mintak, diterangkan. Kok Tajia, mintak di tumpao. Kok Angak, mintak di dingon. Itohlah pintak kitao, basamo kapado Alloh Safaat padonyo Rasaoo. Ulak dari pado itoh pulaoo Kamai sepangkalan adea, pulao Menganengahkan Jamuan ala kadarnyao. Ntah kok adea salah, letak. Salah ajun. Tasinggao Waktu Naek, Tasintaoh Waktu turan. Sarapek kamai sepangkalan, mohon di maafkan. SETELAH PEMBERIAN MAAF DI BERIKAN, OLEH SALAH SE ORANG WAKIL YANG HADIR, KEPADA SE PANGKALAN BARU DI LANJUTKAN DENGAN SELUKO DI PERSILAHKAN HADIRIN MENINGGALKAN TEMPAT ACARA : Bukia karakak tumbaoh di payao, Karakak tumbaoh di batu lican. Apo pulao yang kayao pintak, kapado kamai pungkaoo, Kayao Ndok mintak izin, baloik karumah Masan-masan. I. Bajalampoik baton sakkra. Baton padoi bu tindeih banyiak. Idiak dapiak kantai, bak kato sura, Karno kamai Ba uran banyiak Iealah Istirahat jugea, kayao agiak sajaniaak. II. Panatae Pamatan Putauh Tiang bungkeuk panunggou Rajeaa Idiak dapiak kantai kato mamutauh Karno kamai, adea duea ba tigea. Iealah Istirahat jugea, kayao agiak sajaniaak. I. Ayam putaeh kinantan sucai Pandae bakukaok, Baloah-baloah Kalo kayao Ndok mangurakkan silaoo Iealah kamai lapaeh, dengan hatai yang sucai, sartao mukaoo, yang jarnoaah. II. Ilaok Jalia pagai ka lulaoo, Baton kapaeh di kandan jaliaa. Kalo kayao , Ndak ngurakkan silaoo, Kamai lapaeh, dengan selamat jaliaa. Arai ptaa aya lah masaook, Langaik barubiah, sanjao lah marak. Tarai kantai aboih, Langkah lah suntaook, Kicaek sudiah, parageaa lah tammaak Broi maaoh, kamai nan tingga. Bapak-bapak saudara-saudara hadirin yang Berbahagia adapaun pendirian akau inih sebagai ulih tangan sambu lidiah Dari lek nan bajunjiu kerjiu nan bapungko Kato nan bumatu rejia sapu nga jadi matu rjep iyolah akau Terlebih duleu kamai mengucapkan ribuan terima kasih Kapado kayo nga lah kamai serau tibiu Kamai imba datia Adapun hajat kamai dari sepangkalan Dengan ketengahnyo nasai dinga sesuak Gule ngan satangke, aye nga sedegiuk Beserto pula dinga siheh ngan sapara Perasap nga sabatia, kmenya nga sebukia Diserto pulo dinga pucuk sinar ayi pemuli Mako hidangan ini kamai namokan Bereh duwu puloh, kambek siko Apu ka jadi duluknyu partamo adalah walimatul urus Peresmian perkawinan anak kemenakan kamai menurut agamiu Nga keduwiu iyolah menurut adiak Iyolah magih taau pado kayo ninik mamak Nga duleu datia kedia balik Nga bakato duleu sepatah ngebajalia duleu salangkah Kalau dulu duwu pulohg anauk batinu kayo Minin jadi duwu puluh satau duwu puluh duwiu dinga anak duwiu inih Kamai mintak di masok ke masok tok masok bilo Mintak di ajun di arah Mintak di buiu dudiuk samo ndoh tegiak samo tinggi Mintak di masok ka pta di kelua ka pagei Kok jaiuh mintak di ulo, Kok dekiak di kedano Datih utuh pulo, Kok tumboh sila dinga seliseh Rangka kamai mintak di susap kok keroh kamai mintak diperjeneh Kok lupo kamai mintak di ingak kok terlak mintak di jago Datih ituh pulo kepado kayo qadhi pegawe Yang menyuluh membido, maklumlah anak inih agi mudiu Kok katu kayo ninik mamak atau kato kayo tuwo-tuwo Mudiu lah talangga tuwo lah talupo Terakhir kok kalu adiu dinga takumpa idiak tebentia Nga tabalep idak tebire, nga auleh idiak panja Nga bakampoh idiak libia Kayo pulo mambantia mboh nyu panja Kayo pulo nga mungiri mboh nyu tebire Kayo pulo ngulih mboh nyu panja Kayo pulo mulibo nga bakampoh Ku raso ituhlah nga dapiak akau kato kah Terimo kasih atih perhatian kayo Mohon maaf atas sagalonya. Wabillah hitaufik wal hidayah. واَلسَّلاَمُ عَلَيْكُمْ وَرَحْمَةُ اللهِ وَبَرَكَاتُهُ 19 PARNO KEMATIAN Di sampaikan oleh salah seorang ahli waris “Assalamua’laikum wr.wb” Telah berfirman Allah swt daling qur’an : jiko kamu di timpo musibah, kataolah innalillahiwainnailaihiroji’un manaolah kayao nga sagalo iniah. Pado ahi iniah suduah samo kitao ketahui basamo,bahwa si anu (sebutkan nama, pangkat,dan jabatan dalam adat dan pemerintah serta data-data lainnya) suduah mendahului kitao ngadap Allah swt untuk ituh kamai dari ahli warih mengucapkan banyuoak trima kasih slain pado ituh bliau nga suduah mendahului kitao iniah adea lah uhang nga banyuoak kantai banyuoak kawan “bak slukaoh aduoa’ ngatao” ideak adea gading nga iduak rtak ideak adea manusiao nga idea mnuo salah Dari ituh kalo adea bliau iniah mnuo salah pado kitao sado iniah salah tutao salah katao salah langkiah salah jaling salah kcik salah gding kamai dari ahli warih minteak nia sado kayao iniah untuk memaafkannyo kamai minteak jwuoa’ pado kayao sagalo iniah namun untuk menenangkan atai kamai kamai langsung batuwaik usi sado kayao iniah mbaoh galo-galo kayao iniah maaf “mbaoh, kamai maafkan” (hadirin) Alhamdulillah, trimo kasih kamai sampaikan pado kayao nga lah sudoi memaafkan bliau sebaliknyo kalo adea saleah dari kayao iniahkamai dari ahli warih lebih dulew memaafknnyo. nituh pulao kalo adea utang piutang bliau pado kayao biyuoa utang kcik biyuoa utang gduoa’ nga mrupokanuang nga babiling mas nga batimbang bisa di selesaikan dinga kamai ahli warih. Manao nga dapuoa’ dimaafkan kamai ucapkan trimo kasih manao nga iduoak bisa dimaafkan brupo utang piutang nga gduoa’ kamai dari ahli warih nantik kayao iniah untuk menyelesaikannyo dan cukamp dinga muo Bukti-bukti nga nyatao Suduah ituh kamai minteak pado kayao iniah Untuk sbagai pertolongan kitao nga trakhir Pado almarhum(mah) mai galo-galo kitao smpak Menyembayangkan bliau kek masjid untuk strusnyo mai pulao kitao basamo-samo Ngantuo jenazah bliau nga trakhir Trakhir mai kitao minteak pado imam khatib untuk maco Duo slamak untuk keslamatan bliau dan untuk keslamatan kitao galo-galo iniah iniahlah nga dapuoa’ kamai sampaikan pado kayao iniah kalo adea kato-kato kamai nga sideak ilaok aso di denguoa’ atau salah maupun tasinggaong kamai mohon maaf kupado imam khatib untuk maco duo kamai persilakan Wassalamua’laikum wr.wb 20 PARNO KENDURI KEMATIAN “Assalamu’alaikum wr.wb” . Srampaklah kitao dinga dudeuk yang di lapik lante, Yang di lngkum dindun, yang di sungkump atap Kcaek iduoak di sbemp namo, gduoang iduoak Di sbemp gelarnyo Kok manyumpit ndeak terasao di liduoah. Kok manuoak tuh ndeak tarasao di tanga Kok manukak baskalan. Kok bakatao tentau adolah tumbaok tentangnyo Tentang kiniah manaolah tmpeik kantaiManumbaok sapatah duo patah katao Terhadap salah suhang dari kayao nga hadir Minteak di tunjaok ngguk ituh lah nyo. A…,adea sini A…, niniah kayao wakil nga hadir. “Suduoah ugea pepatah aduoa’ ngatao” Kok batuwaek deng plaoh Kok apo gawe suduoah makang Tentang iniah berhubung hidangan le taltak Di muko kitao basamo “Suduoah ugea pepatah aduoa’ ngatao” Kudararek pamatang tabeuh Dapuoa’ bungea kembangnyo limao Lah sampe ruponyo kamai sepangkalan lah balabeuh Minteak kayao tarimao basamo-samo Ngguk ituhlah nyo. A…, miniah kayao sepengkalan “Suduah ugea pepatah aduoa’ ngatao” Ambaek tudieung ilaok salukaouk Jadi panabin’ si ujeang lboa’ Gayung ilaok basambamp Katao ilaok bajwoa’ Iduaok di jwaoa’ kayao ituh lah batih lah babiling Mbaoh di jwaoa’ dikatao pulao kitao bapalaoh katao Kiniah di jwoak’ jugolah sapatah duo A…, niniah kayao sepangkalan Suduah ugea kayao ngatao tadih Kudarek pamatang tabeuh Dapuoa’ bungea kmbangnyo limao Kalulah sampe kayao balabeuh Iyuolah kamai tarimao basamo-samo Minteak kayao sepangkalan muo dulew A…,niniah kayao nga hadir. Yang manao anak kemenakan kitao atas Kehendak Alloh SWT.lah mendahului kitao basamo Di ateh kamai dinga tingga’ iduoak pulao sepanjang Aduoa’ nga kitao pake salaut selamo iniah Nga iduoak lika’ iduoak paneh iduoak lapaok iduoak ujoang Jadi pado malang iniah sbagai kamai nyudoak Anak kemenakan kitao ituhMadah-mudahan arwahnyo di kapak oleh Allah SWT usi tmpiek nga pantas dari pado ituh Kamai mintak pado salah suha’ kayao Nga hadir untuk maco duo slamak Untuk almarhum dan kitao galo-galo iniah Cuma ngguk itohlah nya “Wassalamu’alaikun wr, wb” PARNO RAPAT ADAT 21 PARNO ADAT A. Dimano hajad uhang si pungko Dalam hari dengan sehari ini Adopun orang laki keduo di rumah in Habislah unding dengan inok Bulatlah air di pembuluh Tiragak pulo nak meniru adat kanti Nak menurut dune kawan Sudah tiniat di dalam hati Nak meneguk rumah baru tikalo maso itu Lasiang cando nyo hari Dibungkus pulo rupo nyo nasi Di sandang pedah dengan beliung Ditangkin parang dengan sibilah Bismillah mulai melangkah Nalak kayu dengan bagela Nalak kayu dengan banamo Tinggi bukit tinggi didaki Dalam lurah dalam diturun Masuk imbo keluar imbo Berhenti di padun dengna sebuah Ngedam kan peluh musin turun Nyenang kan payah se ketiko Menclik ili meningong mudik Tampak kayu dengan sebatang Itu kayu dengan bagela Itu kayu dengan banamo Kayu ciktak medang cikto Kayu di cacak Tuhan kito Kayu disiang ajo barail Kayu di lambuk Nabi Muhammad B. Diusai lalu ditebang Umbang nyo jatuh munampo bane Kayu bah hadap kiblat Kayu bah langsung di potong Terbitlah cencang dengna tarah Kayu panjang bugalang tigo Kayu pandak bugalang duo La sudah kayu di tarah di tindik Langsung di tali, dan diirit Masuk ke dalam negeri gedang Tibo jugo di tapak rumah ini Kayu panjang lah tikampung Kayu pandak lah tilungguk Kemudian dari pado itu Diirit dientang anak buah Anak kemenakan ke lebuh laman Tepian zaman kini baramu pulo ili ku air Di ilikan antau dengan panjang Di mudik kan antau dengan pendek Nalak batu dengan banamo Pergi munalak kursik bulan Tikalo maso itu Lah dapat batu dengan kursik Di bao masuk ke dalam Negeri Gedang Tibo jugo di tapak rumah ini Kemudian dari pado itu Di ili kan pulo jalan dengan panjang Jalan panjang ba titin batu Masuk irung keluar irung Masuk toko keluar toko Nalak besi dengan babating Nalak simin dengan ba sak Nalak atap dengan ba kudi Serto cat dengan ba tabung C. Kapur barus tibao bae Di bao masuk ke dalam Negeri Gedang Tibo jugo di tapak Rumah ini Kemudian dari pado itu Barunding pulo orang laki ke duo di rumah ini Nak nalak tukang dengan ba gela Nak nalak tukang dengan banamo Didukungkan brih jago sangu Dicari serantau ili Dicari serantau mudik Basuwo dengan tukang batigo orang Itu tukang dengan bagela Itu tukang dengan banamo Seorang tukang sitingkek pandak kaki Nyo balik ke banda urung Seorang tukang kacindit pandai Bugantung, nyo balik ke banda cino Seorang tukang seriku Pariaman Nyo balik ke Minang Kabau Terus masuk Alam Kerinci Itu tukang dengan banamo Tukang idak membuang kayu Ti kalo maso itu D. Kayu panjang mencari kanti Kayu pendek mencari judu Kayu liba penya’ap pintu Kayu kecik penyaap singem Kayu bungkuk jadi ku jaja La sudah rupo nyo rumah Dapat hari dengan sehari ini Orang batauh di ujung tanjung Orang mananca di air mulih Rajo jauh telah dipanggil untung Rajo dekat telah dipanggil sirih Rajo parak telah dipanggil kato E. Diturut sirih datang melintang Pinang datang memunju Nurut undut dengan tintang Nurut tijak dengan ti tukik Putus undut hilang jejak Tepat kito di rumah tanggo ini Lah hadir kito teganai keduo belah pihak pado hari dengan sehari ini Maso orang menunggu rumah baru Selamo orangmenunggu rumah ini Kacak baik, rejeki mudah Jauh dari segalo balla Kemudian dari pado itu Ado deh melayu mengatokan Ku mintan di tengah padang Ba kemba dengan cimdak Babuah hadap ke jalan Kalu di rentang aginyo nak panjang iluk dikumpan imak nyo pandak mikirkan hari kito la petang Sekian 22 PARNO MEMBAYAR DENDO KESALAHAN Dengan alhamdulillah syukur pada Allah s.w.t yang memberikan Nikmat Iman dan Taqwa, juga salawat dan salam kita ucapkan pada nabi Muhammad s.a.w sebagai untuk mendapat syafaatnya, amin. Kemudian terima kasih kami aturkan pada Bapak Depati Nenenk Mamak yang sepuluh Lurah seluruhnya Amin. Yang mana pada malam ini : Lubuk Emas, Tepian Emas, Tepian Baso lubuk budi. Kami ini, batundo arok dengan cemas, raso kami, menyampaikan sepatah dua patah kato Yang mano : Adat datang nampak muko, adat pergi nampak punggung. Datang kami dinantik, balek kami dilepaskan Anak lilin diatas buluh, punai merunduk satu persatu,, yang searah seciri bersih. Kami susun jari yan sepuluh, kami tunduh kapalo yang satu, dengan mengebangkan sayap, menungkatkan paruh, serta menyerahkan carano, berisikan sirih yang sekapur, rokok nan sebatang, ini ; Sirih sebagai persembahan, rokok tando kebesaran ; itulah kebesaran adat kito, diatas carano yang sekali serto jangki terawang dianjungkan. Bapak Depati Nenek Mamak yang sepuluh lurah semuanya Negari yang berpagar adat, tepian yang berpagar baso, kami bakato sepanjang adat ; ialah tando ado barajo, luak ado penghulu, kampung ado tuonyo rumah ado taganainyo. Duduk diatas sko nan tigo takah, hendak naik batanggo turun prinsif musyawarah yang kami laksanakan, raso kesatuan adat yang kami jiwakan, undangundang yang kami patuhi, adat yang kito hormati, lantak tidak boleh goyah, cermin yang tidak boleh kabur. Kinai ibarat kendali lah berkarat, lah diatur antai papan, yang berdinding cermin, Tunggulnyo ideak ka menarung, runcing nyo ideak kan manyucok. Bulat air dipembuluh, bulat kato dimufakat, lalahselatih beden, sahalun surak. Kami panitia seluruh masjid Istiqomah serta seluruh rakyat cupak mengakui : atas terlancar lidah bakato, terlangkah dik kaki, perbuatan yang tidak beyang sumbang pada adat, sumbing pada lembago, sebagai wujud kesalahan perbuatan kami yang sudah-sudah; Yang mano; Salah pada tuhan Tobat, salah pada manusia minta maaf, salah pada rajo mintak sembah. Apolah kini : Pintu lawang adat hendak kami suruk, airnya hendak kami sauk, ranting hendak kami patah, gunung tanggi hendak kami daki, lurah dalam hendak kami terjuni, pandangan jauh hendak kami layangkan, pandangan dekat hendak kami tukikan. sebagai isyarat tando wujud pengakuan kami, terpijak gunung kapur putih pijak, terpijak gunung arang hitam tapak. Yang mano : ………… seandainyo berat minta diringankan, kok ringan minta dihabiskan. Akhir kato : Emas se emas emas ninik mamak, gong berbunyi dipukulkan. Kato sudah bicaro tamat, mohon permintaan kami dikabulkan. Yang menerimo salah yang mengakui salah 23 PARNO NINIK MAMAK ASSALAMUALAIKUM WB.WB. Silang dengan bapangkang karakak dengan bajunjung kejo dengan bapungko banyak mengaturkan terima kasih ngadap pado kayo undangan y ang mano telah mengayunkan tangan dan melangkahkan kaki menuju undangan Kaman baruao surat talayang dan himbau yang talampau pado saat inih akan kami adokan barupo lumaran. Sebalik dari itu pulo Kaman atas namo sepangkalan hendak batu wek pado kito dengan duduk, adat teluk tepatan kapal, adat gunung tepatan kabut karamlah kapal di palembang, akto kamano Kaman tujukan sembah kamano Kaman tibokan, nyato alam, supayo jangan banyak kiro-kiro dan segero pulo ajat anak batino kito sampaikan. Lah iyo ituh rio, sungguhpun talamam badan kayo lah tabayang nyu yampak jugo, sebaliknyu dari pado ituh pulo, pepatah mengatokan: “nyalo menuju lubuk kno ikan duo tigo sungguhpun banyak kito dengan duduk kitido jugo dengan batumbuk parago”. Bersempuh sembah sujut sko dengan setakah ngadp pado kayo sko dengan duo dengan duo takah urat tulang sendi anggoto dengan tujuh menentang wajah kerapatan pado ahi inih, sebaliknyo dari pado ituh pulo, adat gedang di hatap dibilang gelar, pembilang penghentak sembah Kaman meliokan, bukan Kaman meraso kamalinteh dan bukan pulo Kaman meraso hendak melampau-lampau tangan idak menghampangkan muko, hampu kaki idak menghampangkan labulah seizin kito dengan duduk Kaman menyampaikan sembah, sembah tajilo dalam dengan banyak salam tatabur di tengah-tengah. Kemudian dari ituh pulo, Kaman kelih kihai dengan kanan, lah kaman pandang pulo ile dengan mudiek dengan runjung lah tampak dari jauh, ngan gdang sulung basuo duduk basilo di tengah umah, diatas tikar sendi aman dilapik baragai senang lah rasonyo hatai nikmat suko salamo-lamonyo. Kemudian dari itu pulo, idak badan meraso tahu idak tubuh muraso pande, bajalan peliharo kaki kalau bukato peliharo lidah adat cerdik idak membuang kawan kalau grmuk idak membuang lemak, sebalik dari pado itu pulo, kapulang sko dengan duo takah ngadap sko dengan satakah ngadap kama ninik mamak, cukup pulo dinga dipulang arah pulang sjun marah dinga menti cupak dinga gantang serto dengan anak buah anak kemenakan. Sebalik dari pado itu pulo, Kaman ninik mamak nia dinga tahu sirup buwuil jingkul paku atau jauh dingan baulang atau dekat dinga bakadano, jauh dipegang dengan matu atai dekat dipegang dinga matu kapalo ingatan atai suruh dikerjokan tengah dihentikan ingatan mato salah disapo benar disikap, Kaman ninik mamak nia dingan tahu orang masuk orang keluar, masuk serto tahu keluar serto takut, takut Kaman dinga mangurungkan petang melepaskan pagi, sebalik dari pado ituh pulo, yang manu uhang dumah inih ppado hari inihlah melunggukkan kito dinga duduk sehamparan tegak sepematang, yang manu uhang dumah inih hendak menyampaikan hajat. Barapek-rapek kito nga duduk dibawah alang dinga malintang, dilingkung dinding, dipampo lante nga datar, lante nga datar timbangan air, kabawah baelah sendai, ka ateh disungkat bubun, kabawa bersendi gading kaateh babubun perak, diateh umuh anuk batino kami, keci idak disebut namo gedang idak dipanggil gelar, Ayam puyuh Kenantan suci Dari pelak Turun kebenih Beri maaf Nga hati suci Serto muko Yang amat jernih Adat pulo bapingkak naik maningga rueh dinga buku, adapt manusio bapingkak turun maningga adapt dinga pusako. Manolah adapt kita ialah adapt bersendi syarak, syarak bersendi kitabullah. Adat lanzim syarak yang kawai, berjenjang naik batakah turun, waris berjawat khalifah bejunjung, patah tunbuh hilang berganti, adapt lamo pusako usang. Kuat syarak dinga dolin, kuat adapt dinga selukoh, bak selukoh ngatoo : Buruk ngelai Jelipung ngelai Saburuk puo Jelipung tumbuh Patah tumbuh Hilang berganti Pegang adat kukuh-kukuh Manolah adat kito tumbuh sarupo ineh, manukak basegakalan, Bakat batumbutan, Balayar manuju pulau, mangimbeh manuju tangkai, Nan kinai mano kantai tempat manumbuk kato…………….. Sungguh banyak Ikan dilubuk Duo ikou jugo Nga dalam rago Sungguh banyak kito Nga duduk Kito duo jugo Dengan parago Apolah parago kantai, bak salukoh ngato : Tigo perkaro Kemano ngilo Empat jugo Ngan tanah rawang Segedang bicaro Idak dikato Ibarat tebu diganggu musang Bulan Ji Kaduo Beleh Bulan sembilan Bulan puaso Kantai ndak ngaji Dari laeh Hendak membilang dari esok Salukoh ngato tuah gading celako pinggang retak pinggang tando ndak pecah apo unding elok sudah makan kini kantai ndak nyampai kato sepatah, sampe ituh kayo sepangkalan kinai bagi Kaman pulo, bak kato adat ngato : Kalu manyuruk samo bungkuk kalu malumpat samu patah kalulah duduk besentuhu lutut tarimo rezeki dari pado Allah. pandang jauh jangan dilayang pandang dekat muntak ditukik rezeki ngan jauh idak tajangkau inej ngan dekat lah lamo nanteik, terju kasir samo basah terjun kaapi samu letut reguk air dinga bismillah serto reskai dinga teletak, biduk lah sampe kakualo akitlah sampai ketapian dari kamai sapatah kato sebelum sampai laolah senang, tabuh babungan waktulah tibo bilal menyeru menyembah Allah tarimo reskai anak batino kulu wasrabhu mirrizkillah, hukumjatuh sang kito sudah kusut selesai keruh jernih jengang balabuh nampaklah sudah tarimo reskai dinga bismillah, sebab apao taguling batang ialah sebab gajah lalau sebab apo kami inih datang iolah sebab kayo manyerau, adat nempuh lumbago tibo mreletak suatu pado tempek ndak mintak langkah mangurak silo hendak manuju tempek samulo. Sungguh banyak dedak ngan hampo padai jugo tingga diniru sungguh banyak lek bapungkoo tagane jugo nga kami serau, tempuh undang ngan duo bleh alam menjadi terang bulan pantun utang makonyo lepeh mano tangan tumbutan bilang, Dili mudik balawang agung lawang agung lawang bergento kito mintak tempat nga makbul tempat nga makbul yo tuhan jugo, hari petang ayamlah masuk langit berubah senjolah marak tarilah habis langkahlah suntuk kicek sudah parago temak, ineh nia jalan maniti dari sawah pergi kapelak tibo dipelak berhenti pulo ineh nia perbasaan kehendak kami kicek sudah purago temak nasai ngan gule takapak pulo, anak penakan sakato mamak anak negeri sakato rajo silakan makan nasai taletak hendaklah mulai bismillah jugo. gayung basambut kato bajawab gayung datang gayung disambut kato datang kato dijawab, piyo nyo kamai sinei, tegook kamai lah kayo milyo, duduk kami lah kayo pandang lah kayo dudukakan pulo pado tempatnyo, lah kayo bilang pulo sepanjang hajat maksud kayo dari awal sampai akhir, lah kito kerjokan basamo, lah selesai dari pangkan lah salisau sampai ka ujun. Barupo nasai lah teraso kenyang barupo gulai lah taraso lemak, barupo air lah malepeh dahago kami mengucap terima kasih. dari jauh dipandang tinggai gedang julun basuo beri maaf ngan atai sucai kalu ado khilaf dan lupo. Ayam putih kenantan sucai kukuk baderai kerembun putih mintuk dilepeh dinga ati sucai serto muko yang amat jernih. Sebelum kabut dugunung rayo kabut lah dulu digunung patah sebelum menjawab perago kayo kantai hendak nyampai kato sapatah, Manu naluk manusio ngan idak salah, setiap manusio ado saluh, jadi kok ado dipihak kami sepangkalan salah ajun salah letak, untuk dili terletak dimudik yang dikirai terletak dikanan, yang patut diletak dikiri, atau ado basuo dalan nasai atau basuo dalan ayei, agak tasinggung bahu kayo duduk tasinggung lutut sagalo ituh; Hendah lurus Dibentang talai Hendak milio Ditepat janji Beri maaf Nga hatai sucai Orang pemaaf Sifat terpuji Ayam putih Kenantan sucai Pandai kukuk Baleh mambaleh Kami lepeh dinga Atai sucai Serto muko ngan Amat jerneh Ngambi teh Dinga depatai Ibarat takuyung Dinga balalang Kami lepeh nga Ati sucai Serto pulo nga Selamat jalan 24 “ PNO MINTAK AJUN ARAH “ ASSALAMU’ALAIKUM WARAHMATULLOHI WABARAKATUH Sarapek-rapeklah kitao nan dudeuk nan dipempo lantai, nan disungkup atap nan dilingkung dindeng, kadeteh basungkut bubung, kabaweh baraleh sandai, kadeteh babubung perak, kabaweh busandi gadeang. Kacaek banemeo, gadeang bagalea, kacaek ideak basabut namu, gadeang ideak bapenggel galle. Bak kato pupatah tuh ngatao : KRIH MANILAO PANIKAM BETEU NYAO MANIKAM SIBETU PATAH KARAIH NAN DEHI PAGARUYEUNG BAHEI MAAF KANTAI DAHULEU KANTAI NDEK NYAMPAI KATO SAPATAH KAPADO SARAPEK KITAO RAMAO-RAMAO SIKUMBANG JETEI KTAT ILAOK PULAO BAKUDEO PATAH TUMBAUH HILANG BUGANTEI ADET LAMAO MACAM ITUH JUGEO Manaolah manuhut sapanjang adet kitao nan kitao icao nan kitao pakai salahauk salamu inih, nan ideak lakang karnu panaeh, nan ideak lapauk karnu hujean, waraih nan bajawet khalipah nan bajunjeung, patah tumbauh hilang bugantei adet lamao pusako usang, tumbauh-tumbauh ruman-ruman, tumbauh tampek siparti malam inih, adet naleyear manuju palau, adet mengimbaeh manuju tangkai, adet manakaok basangken, adet baketeo batumbuk, tentang nan kinai batuek batenyeo, batenyao kantai kepado kayao Ninik Mamak nan sapulauh rio nan badueo, latek baleum dapetei payao, kepado sapo kantai manumbukkan katao ageak sepatah dueo. Baginei kayao Ninik Mamak ! Sihaeh ideak panang lambegeo, dituang uhang delem saranao, pangante sambah kepado rajeo, dehi tadih kantai parageo, nalek tampak tumbuh katao, kiro tatumbauk ngusi kayao Ninik Mamak nan sapulauh riao nan baduweo. Bagineilah kayao riao……………! Bak kato pupatah ngatao : Ilae babideuk kadusun bengkea Npat dapetei satiao nyatao Sambael dudeuk kantai parageo Ndek nyampaikan hajet anak batineo Manaolah hajet ngan dek kamai sampaikan ituh……..! Nampaknyuh lah sangajeo sihaeh, lah sangajeo pinang anak batinu dumeah inih ngimba kayao Ninik Mamak nan sapulauh riao nan baduweo. Itek baleum depetai payao, karnu apao tuh kayao Ninik Mamak, karnu uhang ituh tau kagdeng kayao, kayao nian dengen masauk patang, ngalua pagei, ranto jeuh kayao ngan ngulang, ranto daket kayao ngan danea, kok hilang kayao nga nalek, tabaneam kayao ngan nyalam, tatimbun kayao ngan ngakeh hilang sahai kayao ngan nuhut, hilang saranto kayao ngan nukat, tumbuh dipacaho gadeng kayao ngan ngah, kayao ngan npai. Areh kcaek areh gadeang kayao ngan ngajun, kayao ngan ngareh. Apao kok pado malam inih dieteh anak batinu nyarru kayao kapado umeh kapado tanggo, karnu anek batinu dumeah inih nek mintak ajeun mintek arah kapado kayao Ninik Mamak, karnu anaek batinu kitao dumaeh inih, ndek mutong bareh sarataih kabea sikaok, pado ahai ……………., dalem rangka peresmian anak kumanakan kamai Si B dengan Si C. Bagineilah kayao Ninik Mamak…………! Adeopun maksud dan tujuan anak batinu dumeah inih ndek mintek ajeun mintek arah kapado kayao Ninik Mamak, iyaolah mintak dibahei ingat dengan jegeo, mintak psan ngan duea, sartao untuk menghilangkan lukao nan bapampaeh, matai nan babengun. Nampaknya ituhlah sipanjang hajet den maksud anak batinu nyarru kayao pado malam inih, dan mudah-mudahan pintak tuh kimaknyao buleh, kandek tuh kimaknyao balekeu. Apao kok kinai bak kato pupatah ngatao : MUARO UNDAN DUSUN TANAMAO - TALITAILAH BELEK KATANEH JEMBEI TANAT UNDAING TAMAT BICIREO - BAHEI MAAF SARAPEK KAMAI 25 PARNO TURUN MANDI Asalamualaikaum wr,wb Begini kito busamo kito, mengingat kato adat alam burajo, luak berpenghulu kampung batuah ruamah bataganai, pepat dipepat batang keduduk serupo dengan batang ubi, cempaka di luar koto, sadu sirapat kito dengan duduk sadu dilingkung umah ini, jugo kito baco jugo asal dengan usul, sebab dengan karno samu pulo ai dalam sayak, idak tentu ulu dengan pangka, idak pulo bulebuk sendu buah lemacang, idak terbang sendu bungo api, angin na bara pohon kato nak bara mulai, terbit ai dari hulu terbit getah dari batang, terbit kato dari sepangkalan umah ini, Cuma ladi singajo nyu pulo magih kito ini tau pati penghulu serto anak jantan teganai umah dingen dekat lah di imbau Tandu kito ini lah sepakat ile kito lah serentak satang, mudik kito lah serengkuh dayung, terbang kito lah mingap kito bapulun, tegak kito samo tinggi, duduk kito samo rendah, Cuma maksud cupak dengan gantang pada malam ini dalah ialah mulapeh utang, idak pulo utang meh dengan perak adalah utang wajib kepada anak yaitu empat perkaro yaitu : 1. Mau anak kasungai 2. Sunat rasul 3. Mulapeh pegi menuntut ilmu 4. Tikah kawin Jadi kito hutang yang keempat nampaknyo, jadi kini hutang lapeh sando kembali, hutang teringgih kepado anak bininyu, pepatah adat mengatokan : “ trentang jalan kelempu, jalaN truh talang kemuning, nyu sudah nyawet ijab dengan kabul, situ nyu tau adat bubini” kalu kito nak butiru butureh nak butela dan jmput adat kanti kimak adat kawan, kalu induk kito kito burado bapak kito burameh, itu dirayak pekan dengen rami, mesjid dengen memuncak, balai dingen munganjung, kato idak dengan bularik, situ tempat kito butiruk tureh, butinding buteladan, tapi kalu mudel kito minin, kelapo ado sekeping, kemyen dalam padi, bujumpo samo miskin ungai-ungai nalak kudihi, apu sebob kito nak naki gunung dingen tinggi, menuru lurah dingen dalam, masuk imbo kalua imbo, sebab kito dingen mulawo, nak mengerjokan tekuk dingen terbang, arah dingan cencang, tikun dingan pangku agi nak nalak kayu pandak agi nak nalak kayu panjang itulah adat kito si laki-laki. Apupulo kerjo kito silaku dingen batino, duduk di anjung mehligai yang tinggi. Mengerjokan ambak dingan anyam, tenun dingan gantih, cungkim dingan sulam, bapiuk gedang batungku jarang, natik mendah jak dili jak mudik, jak dahet, jak lembak, sapu mendah nak di tantik………. Lain tidak anak laki awak. Ile itu idak boleh agi kamano, mudik idak buleh pulo ke hulu, sebab nyu lah ado uhang dingen ngingatkan nyo. Jangan salah merenguk tupai idah jatuh, salah menung gajah sakit, tau bukitak ahi tinggi, budengdang biduk hanyut, tau lalai maso habis ingatkan anak laki awak itu gawe kito silaku dingen batino idak pulo panjang soal ini, ngingatkan kayo situ penghulu serto alim ulama, kami minta di baco doa berkat ,doa selamat, bala dumah bala akhirat, dingen tacucur bari langit. Terbesut dari bumi salikut dari asu tegak di laman budiri di tanggo, nyingok di singop nyembo di pintu, mintak di kuat di tibo kito mengingat pisang di tengah padang buah sasikek duo sikek kalu kito bentang mbuk sapanjang tali elang. Kini kito kumpag mak nyu pandak. Kini duri di tangah padang akan nyu bususun kemenyan lah di panggang sisih pinang lah tarajun. Tapi kalu ado tlu itik di asam telayang di ampo, idak guno di serak idak di pakai di adat salah kepado allah minta tobat, salah kepado nabi minta ampun, salah kepado manusio suko minta maaf, labutentang koto rendah, menjawab ketuk semurup. Kini bulabuh iyolah sudah macu doa kayi situ dingen patut, kalu aado dingan jarang tulong di sisut, kalu dingen kerap kayo situ dingen nyabutkan JAWAB PERNO Nyalo ke lubuk paku dapat ikan segedang mato, butumbuk kato iyo aku, tapi dingen nenga kito busamo, io kini lah biaso galu muruap, pisang babuah jagung barambut, lah biaso pulo kato bujawab, andai butingkah gayung busambut, kalu idak di jawab nampak nian kami mabin mulali pulo, kalu nak di jawab nampak pulo kito butingkah kato, iyo kini menurut adat, kami jawab sepanjang kato kayo sejak awal sampa akhir. Assalamualaikum Wr.Wb. Pertama marilah kita memanjatkan puji syukur kepada tuhan yang maha esa yang telah memberi kakuatan dan kesempatan kepada untuk dapat mengabulkkan undangan dari sepangkalan pada hari ini, dan beliau pulalah yang membalas amal perbuatan kita yang setimpal dengan apa yang kita laksanakan pada hari ini, Selanjutnya sholawat dan salam kepada Nabi Besar Muhammad Saw, dan kita harapkan safaat dari beliau nanti seterusnya ucapan terima kasih yang sebesar-besarnya kepada yang terhormat, nenek mamak yang dulu datang kemudian balik dari kedua belah pihak, yang terhormat bapak Kades beserta LKMB dan seterusnya kepada yang terhormat Kodi pegawai, alim ulama dan seluruh para undangfan sanak saudara kedua belah pihak segenggam kanan segenggam kiri , adapun aku berdiri disini adalah disuruh diseraya oleh lek dan berjunjung kerjo nan bapungko kato nan berbatu rejam siapo yang menjadi lek junjung kaerjo ialah : nenek mamak kedua belah pihak , yang memberi kuasa kepada panitia untuk melaksanakan kenduri pada hari ini, dan siapo pulo yang menjadi pukok pangkal kerjo pada hari ini ialah dari Pihak perempuan : Nama : ………………………………… dan dari pihak Laki-laki : Nama : ………………………………….. yang bernasi bergulai bersirih berpinang dan siapo pulo yang menjadi batu rejam : ialah saya yang selaku yang menyampaikan hajad pada hari ini. Aku menjuluk sepanjang galah menjangkau sepanjang tangan, menyampaikan sepanjang yang di suruh mengatokan sepanjang nan tahu . Disuruh maka aku pergi ditegah maka aku berhenti, kalau berjalan ada [penggiring, kalau berkata ada yang mengiyokan, kalau pebo ado tempat tumbuk nyo, sekarang nak menumbukkan pno, kepada nenek maka tengganai yang sebelah pihak nan batino atau yang mewakili, yang mana maksud dan tujuan dari sepangkalan yang akan aku sampaikan ialah : beberapa hari yang telah sudah datanglah dari pihak nan jantan nama : Si anu, meminang atau melamar anak kami nama : si anu maka dibawalah musyawarah untuk mendapatkan kato sepakat ruponyo ialah telah seiyo sekato bulat air di pabuluh bulat kato dengan mupakat yang bulat lah dapat di guling yang pipih lah dapat di layangkan kalau ketak lah ado buku kalau lanca lah ado wih, maka pinangan dapat di terima oleh pihak nan batino. Maka dilaksanakan lah akad nikah oleh kodi pegawai menurut sari’at agama islam yang berpedoman kepada kitabullah sunnah nabi Muhammad Saw, diijabkan oleh walinyo , dan dikabulkan oleh si laki-laki nan nikah di hadapan dua orang saksi dan dihadiri oleh dua orang calon mempelai atau suami isteri serta dengan mahatnya. Maka sekarang kami ketengahkan berupa nasi nan sesuap gulai nan setangkai air nan sereguk, ialah dinamakan kenduri kawin, dan kito doakan kepada allah subhanahuwata’ala semoga dua laki isteri ini sejak berlaku akad nikah sampai masa yang tidak kita tentukan selamat menempuh hidup baru sebagai suami dan isteri, dan kito mintak dimurahkan rezki disihatkan badan serta dalam pergaulan yang baik dan semoga mendapatkan anak yang shaleh yang dapat berbakti kepada dua orang ibu dan bapak dan kito mintak suluh bindang dari pegawai. Kemudian dari pada itu menurut adat lamo pusako usang yang tak lekang di panas tak lapuk di hujan sejak dulu sampai sekarang maka kami namokan kenduri kawin, dan resmilah dengan sebutan peresmian perkawinan maka kami ketengahkan sireh nan separa, poerasap nan sebatang, kemiyan nan sebuko, serto lengkap dengan isinyo. Dan diiringi pulo dengan hidangan berupa nasi dan gulai, maka dinamakan mengenegahkan beras nan dua puluh kambing nan satu ekor terhadap kepada nenk mamak yang dulu datang kemudian baik isinyo beras nan dua puluh kambing nan satu ekor ialah mintak dijun mintak diarah kedua laki isteri ini dan mintak di masukkan petang dikeluarkan pagi. Yang mana dahulu nan jantan tinggal di bujang yang batino tinggaol di gadis maka sekarang lah kawin lah jadi penumi dan kami mintak kayo terimo jadi anak jantan anak batino kayo. Tumoh io dengan pupa mintak kayo kenokan maka sekarang lah butamah anak batino kayo 100 lah jadi 102 termasuk anak dua laki isteri ini dan mintak kayo kudanukan jauh mintak kayo ulang dekat mintak kayo kudanukan. Dan kito mintak kahilir sama kahilir kamudik sama kamudik tengah-tengah sama di depung, ka bukit sama mendapat angin kalurah sama mendapat air kalau terendam sama basah , kalau terampai sama kering, karimbo sama mendapat kayu, ka pulau samo mendapat bunga pasir, di samping itu pulo tumoh tajadi silang dengan selisih mintak kayo mengurusdkan hanya sekedar itulah yang dapat saya sampaikan kalau ada yang tidak tersampai marilah kita simpulkan kedalam do’a berkat do’a selamat yang akan dibacakan oleh salah seorang buya-buya yang hadir semoga kedua laki isteri berkat dan selamat dari sekarang sampai untuk selanjunya. Wabillah hitaufik walhidayah. PARNO ADAT بسم الله الرحمن الرحيم الحمدلله رب العالمين و الصلاة و السلام على سيدنا محمد و على اله وأصحابه اجمعين اَلسَّلاَمُ عَلَيْكُمْ وَرَحْمَةُ اللهِ وَبَرَكَاتُهُ Sarapak-rapek kito denga dudeuk Dengan ditane lante Dilingkuh dinduih Disungkuk atak Kcaik banameu Gdea bagelea Kcaik ideak akau nyebut namo Gdea ideak pulo akau ngimbo glo Akau simpulkan, kapado seluruh Denga hadir pada ahai sahai inih Bulek ayei dipabuleuh, bolek kato dimufakat Kok bulek lah bulih akau ngule, Kok pipaih lah bulih akau malaya Sihaih-lah sako, pina-lah gayeuu Tumbohnya di lamang tapok bale Karjeu bapangko, laek bajunjou Umah batiya dengan tagane Yang mano dingan basiheih – bapina pado ahai sahai inih iyolah anok kamanekat kito dengan banamo (…………………) duo laki-isteri, dipimpih oleh tagane keduwo bloh piyak, mempacayokan ngusi akau, salaku tunjuk laek, panyuleh kato, panyambuk lideah untuk nyampae kato sepatah duweu dengan menjadi hajeang spangkalan ngusi kayo diburantauh dengan banyeak Bak kato salukuh adeak ngato: Dari samihah kakuto tuwo Nalok puyauh baranuk mudeu Uha basla di kuto tebeak Denga bismillah baramulo kato Hormat diangkat ngusie dengan tuwo-tuwo Moh dimintak nguse denga mudeu-mudeu Sla disampe pulo diburahtah denga banyeak Disusap pulo jahei dengan sapuloh Sableh denga kapalok, basarto dikapak pulo Carano denga sakakai, barisi siheh dinga sakapo Ukok dengan sabatea Siheh baramulo kato nguse kayo depatai ninik mamak Ukok denga sabatea baramulo kato nguse kayo diburatau dinga banyeak Kabukeik samo mandakei Kaluhah samo manuram Manyuhok samo bungkiuk Malumpak samo patah Sacek bak aya Sadincoih bak besui Kaile sarantok dayeuh Kamudik sarantok sata Adeu samo dimaka Ideak adeu samo di daliak Baunteu sama balabeu Rugeii samo ila Sako bak sahiah Gayeu bak pina Ka ateh sapucuk bulek Kabawoh saurek tungga Jangea menjadi semendo ula deapeu Jangea pulo jadi semendo lapik bureuk Jangea menjadi semendo buji Jangea manjadi semendo kacak miyang Jadilah semendo ninik mamak Yaitoh semendo dinga peduli denga lingkungan Semendo dinga berjiwa pemimpin Dinga selalu bersifat membangun Taat baragama, tahu dengan adat dan lembago Tahu dengan masyarakat disekitarnyo PUDIN LANTAOK MASIRO RBEAH D S T . . . . . PARNO KENDURI SKO KAPINTIGO SELESAI . . . . . ! Baitulah kayao Wakil bahadir/ Tuo Rio Apolah parago kantai ngan ndok kantai sampaekan Kapado sarapek kitao ngan bahadoi Bak katao salukoh ngatao . . . . . Adot Mahkuto Rajea ngan make Karan satiyo jadi pangebotnyo Srak ngatao adeak mamake Sesuatu toh adea dengan sebotnyo Adea pun pado sahai ineh anok batinao ngan Sebelah perauk dalon Wilayah Depati Payao Lah dapeak katao dengan mupakat, dapeak undan dengan sarukou Sajeak dari masjoik ngan empek juraoa Empek jurau bapucauk satau sampae kalaraek dengan jajun Baoik ngan ta limbak ilee, baoik ngan ta limbak mudoik Ka ateh lah sapucauk buloak Ka bawoh lah sa urek tungga Lah sasusan umpamo siraeh Lah sekebeak umpamo Kayao Ngan buloak alah buloih di guloi Ngan pipaeh lah buloih di layea Pado sahai inehdiea toh mengadeakan Kaluhei Clak kaluhei piagea Kaluhei adeak kaluhei Puskao Datea dari Rajea datea dari Jenea Itoh lah pado sahai ineh lah di tegeak Sagalo panjei-panjei Puskoa Kramantalah mangibea kailae, lah mangibea ka mudoik Karno Rajea lah turan dari karjon Putai lah turan dari mahligoa Apo kok pado lareik pado jajun anok batinao ngan Sebelah parauk dalon Wilayah Depati Payao Lah mangadea kan tepaek denga tarai Mangadeakan taoh dengan nyanyai Karno pintak diea lah buloih, kendak diea lah balakeu Anok janton diea lah di labeoh kan gelea Gelea Depatai dengan permentai Dengan mengebeah kan broah Saratauh Kabeah Sikao Broah duo pulaoh Kambek Sikao Itoh lah adot kitao adot lamao Pusko Usang Sabalik itoh pulao diea toh ideak ningga Sepanjanga adot umah nagan di tin daeh Bak katau Salukoh Ngatao . . . . ! Rukaok sabatea jangea lah tingga Dalon caranao ka kantai siraeh Nahaek batea dapeak salawa Kunun lah adot umah di tindaeh Mako diea adea kan Nasai dengan sasuak, Gulao dengan sasangkae Ayae dengan sarageok, ukaok dengan sabatea Sertao diea imba sarapek kitao ngan bahadoi pado sahai ineh Yang jaeoh di lalaukan Srau Yang dakeak di lalaukan panggae Ba unggaoh bakampaokitao pado umoh pado tanggo Pado lareik pado jajun anok batinao ngan sabelah perauk Dalon Wilayah Depati Payao Apolah permimtaan diea nguse sarpek kitao ngan bahadoi Kok salesae dari jamuam neh. Atau sebelum kayao narimo Jamuan ineh mintak dibacea kan Du’o barekeak Du’o salamak Kok ade pahalo nyo kitao padiehkan untuk manulo Arwah Ninik Moyang kitao sertao uha Tuo kitao ngan tlah duleu Dari kitao, baoik ngan matai Lamao, matai bareu Matai diTelaok matai di Rantea Kok Sampaek mintak di lapea Kok Tajea mintak di Tumpao Kok Kla mintak di Tra Kok sena mintak ba tambah senang hendaknyo Itulah ngan kitao pintak kapado Allah Sapaatnyopado Rasao Apo kok nan kinai bak katao Salukoh Ngatao . . . . .! Alan kincai rantau batuah Bapago adeak ba sendei Srak Di tunggou uran Karamak, uran Saktai Ntah kok adea paragea dengan tasalah Ataupun katao dengan Talumpak Mintok ma’aof ngan hatai sucai . . .! Kimak duea katao sairan . . . . Klan ketai bagumbok maeh Tandauk kijea bacupan tujeoh Tumbok blea ba janggut janggoi Ntah tadureo katao dek Cemaeh Natah tapanja paragea ngan sudeah Assalamualaikum panutup kojoi
Langganan: Entri (Atom)
zsm_Latn ban_Latn min_Latn sun_Latn